Koji su koraci Zapada ako Beograd ne izda Rusiju\nKoji su potezi Zapada ako Beograd ne kazni Rusiju\nNakon što je Rusija priznala nezavisnost Donjecke i Luganske republike, NATO i Zapad će pritiskati Srbiju da se svrsta na njihovu stranu. Srbija bi trebalo da se čuva ishitrenih izjava i poteza. Istovremeno, naša zemlja ne treba da zaboravi ko joj je najverniji saveznik u očuvanju suvereniteta i integriteta na KiM.\nNakon što je Rusija priznala nezavisnost Donjecke i Luganske narodne republike, pritisci na Srbiju biće mnogo veći nego ikada ranije, ocenio je predsednik Aleksandar Vučić.Štaviše, prema njegovim rečima, oni su već počeli, a pozicija naše zemlje, kako je rekao, nije laka i dovodi je u situaciju u kojoj postoje brojni izazovi političke, bezbednosne i ekonomske prirode.Da na Zapadu očekuju da se svi svrstaju na jednu stranu - njihovu, rečito govore reakcije na priznanje Donjecke i Luganske republike iz našeg regiona. Potez Rusije još od utorka ujutru osudile su Slovenija, Hrvatska i Makedonija, kao i crnogorski predsednik Milo Đukanović ali i Dritan Abazović.Pritisci sa Zapada na SrbijuPritisci sa Zapada na Srbiju zbog ukrajinske krize, naročito od NATO-a sasvim su izvesni i biće usmereni na to da se Srbija pridruži jednostranim - zapadnim akcijama protiv Moskve, smatra nekadašnji ministar spoljnih poslova Jugoslavije Živadin Jovanović.Osim, „klasičnih zahteva“ da Srbija smanji takozvanu zavisnost od energenata iz Rusije, pritisci će ići u pravcu da se naša zemlja još više prikloni Zapadu.Odbrana Kosova samo uz RusijuSrpski najvažniji interes je mir, kao i da očuva svoj suverenitet i teritorijalni integritet na Kosovu i Metohiji, a Rusija je najpostojaniji srpski saveznik u tom naporu, podseća naš sagovornik.Srpski interes ostaje ugrožen politikom NATO i Zapada, koji su podržavali secesionizam i terorizam na KiM, dodaje Jovanović. Ma kakvi pritisci bili na Srbiju, naša zemlja, prema njegovom mišljenju, sve svoje stavove u vezi sa ukrajinskom krizom treba da meri kroz prizmu kako se to odražava na njen suverenitet i teritorijalni integritet, odnosno na rešavanje pitanja statusa KiM kao autonomije u okviru Srbije u skladu sa međunarodnim pravom i sa Rezolucijom 1244.Vrlo je dobro poznato da događaji u Ukrajini svoje poreklo imaju u strategiji širenja NATO-a na istok, kao što se dobro zna da je prva žrtva te strategije Zapad bila Srbija 1999, podseća Jovanović.Od tada je ta strategija imala više faza – od prijema srednjeevropskih i istočnoevropskih država u članstvo, do širenja vojnih baza – ta strategija suštinski je uzrok svega. Da je bilo više razuma i uzdržanosti, ne bi došlo do ukrajinske krize, smatra Jovanović.Dijalog Moskve i VašingtonaPored toga što bi trebalo da vodi miroljubivu politiku, da se čuva od prenagljenih izjava i istupa, Srbija bi, prema mišljenju nekadašnjeg šefa jugoslovenske diplomatije, mogla i da se založi za dijalog između Moskve i Vašingtona, s obzirom da su multilateralne institucije poput OEBS-a i UN-a manje efikasni i kompromitovani dosadašnjim neprincipijelnim stavovima.Lista zahtevaPrema mišljenju Vladislava Jovanovića, takođe nekadašnjeg šefa jugoslovenske diplomatije, da će pritisaka na Srbiju biti, kao i da će oni biti jači, zaključak je koji se logički izvlači iz veoma komplikovane i potencijalno opasne situacije u Ukrajini.Ukoliko Zapad želi da se zadrži na kursu zaoštravanja odnosa sa Rusijom, što je prema njegovom mišljenju, jedna ali ne i jedina od mogućnosti, Zapad bi mogao da vrši pritisak na Srbiju da se politički distancira od Rusije – da je Beograd više ne podržava u svetskim forumima, kao i u sporovima Moskve i Zapada – takođe da Srbija bude aktivna u solidarisanju sa zapadnim stavovima u vezi sa priznanjem nezavisnosti Donjecke i Luganske republike.Sledeće polje mogućeg pritiska na Srbiju je, kaže Vladislav Jovanović, zahtev za uvođenje ekonomskih sankcija Rusiji. U tom slučaju, pritisak EU, SAD i drugih zapadnih sila, da se Srbija javno pridruži ekonomskim sankcijama bio bi veoma veliki.Zavođenje sankcija van sistema UN ne obavezuje druge zemlje i Srbija bi trebalo da se štiti tim argumentom, jer Zapad na njega nema valjan odgovor, dodaje on.Kosovo i Srpska kao adut ZapadaNa to da se Srbija privoli da se svrsta na stranu Zapada, mogu da se koriste i pitanja Republike Srpske i Kosova i Metohije. Za sada, ova pitanja se otvaraju dozirano, jer Zapad računa da može da dobije sve, a da svoje interese u Srbiji ne izlaže većoj opasnosti.Srbija je uspela da se izdigne iz ranijeg položaja, kada je bila saterana u ćošak – razvila je partnerske odnose sa velikim brojem zemalja i nije je više moguće tretirati kao predmet brutalne politike. Zbog toga će, da ne bi bila kontraproduktivna, politika Zapada prema Srbiji, morati da ima prihvatljive forme, zaključuje naš sagovornik.\nsrbija, srbija – politika, rusija, ukrajinska kriza, pritisci, sankcije, kriza u ukrajini\n21:22 22.02.2022 (Osveženo: 21:45 22.02.2022)\nNakon što je Rusija priznala nezavisnost Donjecke i Luganske narodne republike, pritisci na Srbiju biće mnogo veći nego ikada ranije, ocenio je predsednik Aleksandar Vučić.\nŠtaviše, prema njegovim rečima, oni su već počeli, a pozicija naše zemlje, kako je rekao, nije laka i dovodi je u situaciju u kojoj postoje brojni izazovi političke, bezbednosne i ekonomske prirode.\nDa na Zapadu očekuju da se svi svrstaju na jednu stranu - njihovu, rečito govore reakcije na priznanje Donjecke i Luganske republike iz našeg regiona. Potez Rusije još od utorka ujutru osudile su Slovenija, Hrvatska i Makedonija, kao i crnogorski predsednik Milo Đukanović ali i Dritan Abazović.\nPritisci sa Zapada na Srbiju\nPritisci sa Zapada na Srbiju zbog ukrajinske krize, naročito od NATO-a sasvim su izvesni i biće usmereni na to da se Srbija pridruži jednostranim - zapadnim akcijama protiv Moskve, smatra nekadašnji ministar spoljnih poslova Jugoslavije Živadin Jovanović.\nOsim, „klasičnih zahteva“ da Srbija smanji takozvanu zavisnost od energenata iz Rusije, pritisci će ići u pravcu da se naša zemlja još više prikloni Zapadu.\n„Mislim da Srbija, kao neutralna zemlja treba da se čuva bilo kakvih ishitrenih poteza ili izjava i da nastavi da se zalaže za dijalog, za mirno i diplomatsko rešenje krize. S druge strane, Srbija kao tradicionalni saveznik i prijatelj Rusije, kao zemlja koja sa Rusijom ima strateške odnose, i to kako suštinske, tako i formalne, ne bi smela da prihvata bilo kakve mere Zapada i da čini greške kakve je učinila, recimo, u odnosu na Belorusiju“, smatra Jovanović.\nSrpski najvažniji interes je mir, kao i da očuva svoj suverenitet i teritorijalni integritet na Kosovu i Metohiji, a Rusija je najpostojaniji srpski saveznik u tom naporu, podseća naš sagovornik.\nSrpski interes ostaje ugrožen politikom NATO i Zapada, koji su podržavali secesionizam i terorizam na KiM, dodaje Jovanović. Ma kakvi pritisci bili na Srbiju, naša zemlja, prema njegovom mišljenju, sve svoje stavove u vezi sa ukrajinskom krizom treba da meri kroz prizmu kako se to odražava na njen suverenitet i teritorijalni integritet, odnosno na rešavanje pitanja statusa KiM kao autonomije u okviru Srbije u skladu sa međunarodnim pravom i sa Rezolucijom 1244.\n„Srbija nema nikoga na planeti ko tako snažno, jasno i konsekventno podržava njen suverenitet i teritorijalni integritet kao što to čini Rusija i potom Kina. Šta god se dešavalo i gde god se dešavalo, Srbiji to mora biti u prvom planu“, napominje Jovanović.\nVrlo je dobro poznato da događaji u Ukrajini svoje poreklo imaju u strategiji širenja NATO-a na istok, kao što se dobro zna da je prva žrtva te strategije Zapad bila Srbija 1999, podseća Jovanović.\nOd tada je ta strategija imala više faza – od prijema srednjeevropskih i istočnoevropskih država u članstvo, do širenja vojnih baza – ta strategija suštinski je uzrok svega. Da je bilo više razuma i uzdržanosti, ne bi došlo do ukrajinske krize, smatra Jovanović.\nPored toga što bi trebalo da vodi miroljubivu politiku, da se čuva od prenagljenih izjava i istupa, Srbija bi, prema mišljenju nekadašnjeg šefa jugoslovenske diplomatije, mogla i da se založi za dijalog između Moskve i Vašingtona, s obzirom da su multilateralne institucije poput OEBS-a i UN-a manje efikasni i kompromitovani dosadašnjim neprincipijelnim stavovima.\n„S druge strane, Srbija mora da jača podlogu svoje politike neutralnosti, a to znači da jača sistem odbrane i u pogledu organizacije, i u pogledu modernizacije, opremanja odbrambenih snaga“, zaključuje Jovanović.\nPrema mišljenju Vladislava Jovanovića, takođe nekadašnjeg šefa jugoslovenske diplomatije, da će pritisaka na Srbiju biti, kao i da će oni biti jači, zaključak je koji se logički izvlači iz veoma komplikovane i potencijalno opasne situacije u Ukrajini.\n„Mi tu imamo vrlo principijelan i jasan odgovor, a to je da poštujemo UN, koje su jedini svetski organ koji je ovlašćen za zavođenje sankcija prema drugim članovima organizacije i koji bi bio obavezan za ostale članove. U ovom slučaju, ne postoji mogućnost da sankcije Rusiji budu uvedene pod imenom i zastavom UN, zato što postoji ogroman broj zemalja koji bi bio protiv toga, a drugo, zato što to u Savetu bezbednosti ne bi moglo da prođe zbog prava veta Rusije i Kine“, objašnjava Jovanović.\nZavođenje sankcija van sistema UN ne obavezuje druge zemlje i Srbija bi trebalo da se štiti tim argumentom, jer Zapad na njega nema valjan odgovor, dodaje on.\n„Zbog Ukrajine oni mogu da idu i korak-dva dalje i da prihvate rizik izlaganja opasnosti svog daljeg uticaja na Srbiju. Ali i tada će sve morati da čine sa dodatnom predvidljivošću. Prema tome, jedan apsolutni oblik pritiska na Srbiju, bez ikakvih opsežnih kalkulacija u pogledu rizika, ne može da se pojavi, jer njihovi interesi u Srbiji više nisu apsolutni. Oni su u igri sa interesima drugih“, kaže Jovanović.\nSrbija je uspela da se izdigne iz ranijeg položaja, kada je bila saterana u ćošak – razvila je partnerske odnose sa velikim brojem zemalja i nije je više moguće tretirati kao predmet brutalne politike. Zbog toga će, da ne bi bila kontraproduktivna, politika Zapada prema Srbiji, morati da ima prihvatljive forme, zaključuje naš sagovornik.


Teo je u polufinalu poražen od crveno-belih iz Pireja, a i pored toga smatra da će Fener postati prvak Evrope.\n- Mislim da nema favorita u finalnoj utakmici. To je jedan meč, a dobar ili loš dan mogu da uslove pobednika. Fenerbahče je svakako u maloj prednosti, jer igraju kod kuće. Ukoliko Olimpijakos ostane blizu tokom meča sve je moguće. Imam prijatelje u oba tima i radujem se velikom finalu - objasnio je Teodosić.\nJedno je sigurno, očekuje nas praznik košarke...\nNovickom nedostajala 22 poena do košgeterskog rekorda na Eurobasketu!\nKošarkaš Nemačke Dirk Novicki imaće dva razloga da tuguje - ne samo što je reprezentacija izgubila od Litvanije sa 84:75 na osnovu čega je eliminisana sa Eurobasketa, već je on na tom meču postigao 16 poena što mu nije bilo dovoljno da postane najefikasniji igrač u istoriji Evropskih prvenstava.\nSaveznik Navaljnog pozvao na održavanje NOVIH PROTESTA


Dačić i Gruevski o Kosovu, pravoslavnoj crkvi\nPremijeri Dačić i Gruevski spremni da rade na dva otvorena pitanja između Srbije i Makedonije: spor između SPC i MPC i stav prema Kosovu.\nSrpski i makedonski premijeri, Ivica Dačić (levo) i Nikola Gruevski u Skoplju Tweet\nU svojoj prvoj zvaničnoj poseti Makedoniji premijer Srbije Ivica Dačić poručio da Makedoniji ne preti opasnost sa severa, već da Srbija može samo da pomogne. Premijeri dve zemlje spremni da pomognu u rešavanju spora Srpske pravoslavne crkve i Makedonske pravoslavne crkve. Odnosi srpske i makedonske pravoslavne crkve kao i stav Makedonije prema Kosovu su jedina dva otvorena pitanja u odnosima Srbije i Makedonije, ocenio je tokom današnje posete Skoplju premijer Srbije Ivica Dačić i pozvao makedonske vlasti na uzdržanost dok traje dijalog Beograda i Prištine.\nPosle razgovora sa makedonskim premijerom Nikolom Gruevskim Dačić je istakao da je državni vrh Srbije spreman da posreduje u rešavanju crkvenog pitanja. On je rekao i da Srbija i Makedonija imaju zajednički interes – članstvo u EU i da obe države žele što pre datum za početak pregovora.\n"Makedoniji ne preti nikakva opasnost sa severa. Niti za njen opstanak, niti za njen indentitet. A Srbija može samo da pomogne ukoliko ta opasnost preti sa nekih drugih strana. U političkom smislu, naravno", rekao je Dačić.\nPremijer Makedonije Nikola Gruevski je istakao da treba pomoći u rešavanju spora SPC i MPC, ali je naglasio da to pitanje ipak moraju rešiti te dve crkve.\n"Želimo da pomognemo u rešavanju ovog problema. Za nas u Makedoniji to je značajno pitanje. To moraju da reše same crkve, međutim, ako na bilo koji način možemo da pomognemo – tu smo da to učinimo", poručio je Gruevski.\nPovodom stava albanskih partija u Makedoniji da zbog uklanjanja spomenika u Preševu nije vreme za njegovu posetu Makedoniji, Dačić je rekao da ako može da razgovara sa premijerom Kosova Hašimom Tačijem u Briselu zašto ne bi mogao da razgovara i sa premijerom Makedonije. On je dodao da uklanjanje spomenika poginulim pripadnicima OVPMB nema nikakve veze sa ljudskim pravima, već sa poštovanjem zakona.\n"Srbija nije banana republika. Ona ima neke svoje zakone. Ako postoji u Njujorku spomenik Al Kaidi, ili ukoliko postoji spomenik terorističkim grupama u Španiji ili u Londonu. Ja ne mogu da komentarišem to, osim da je to provokacija državi Srbiji", rekao je srpski premijer.\nDačić i Gruevski dogovorili su se da u maju u Beogradu bude održana sednica dve vlade, a pre svega ministara onih resora koji se smatraju važnim za odnose dve zemlje. Ti sastanci bi bili redovni i održavali bi se jednom godišnje naizmenično u Srbiji i u Makedoniji. Takođe, Gruevski je istakao i podršku makedonske vlade za izradnju studije projekta "Dunav-Morava-Vardar-Solun".


„Brčanske princeze“ od jeseni u Ligi šampiona - Radio Brčko distrikta BiH\nPočetna/Brčko/„Brčanske princeze“ od jeseni u Ligi šampiona\n„Brčanske princeze“ od jeseni u Ligi šampiona\nAdmir Kadrić06.06.2016. - 14:37\nŽenski odbojkaški klub “Bimal Jedinstvo” Brčko će ove godine igrati u evropskoj ligi prvaka. Aplikacija je potvrđena pa će već sledeće jeseni desetorostruki prvak BiH i osam puta osvajač KUPa BiH, ŽOK “Bimal Jedisntvo“ zaigrati rame uz rame sa nacionalnim prvacima zemalja Evrope u prestižnom i najvišem takmičenju starog kontinenta.\nEvropska odbojkaška federacija će narednog petka u Rimu organizovati posebnu svečanost na kojoj će,između ostalog, biti izvučeni i parovi za Ligu prvaka. Ovoj svečanosti prisustvovaće Nataša Pucar, član Upravnog odbora i Esed Omerhodžić, predsjednik ŽOK “Bimal Jedinstvo”Brčko, a delegaciju iz naše zemlje predvodi Milutin Popović, predsjednik Odbojkaškog saveza BiH.\nCEV Liga prvaka LIga šampiona odbojka


Tipsa: "Novak mi je prijatelj ali ne i idol" - Sportske.net\nDrugi reket Srbije nalazi se u Kolumbiji gde ga narednih dana očekuje borba na tamošnjem ATP turniru u Bogoti.\nPo dolasku u prestonicu Kolumbije Tipsarević je obavio intervju sa tamošnjim medijima u kome je bilo pomena i o odnosu koji ima sa najboljim teniserom sveta.\nJanko je na pitanje novinara, da li na Đokovića gleda kao na idola, odgovorio da ne razmišlja tako jer mu je Nole dobar prijatelj i rival koga je znao da pobedi u međusobnim susretima.\n"Novak je moj prijatelj. Poznajem ga dugo vremena. On je veliki igrač, ali na njega ne gledam kao na idola. Reč je o veoma jakom protivniku, koga sam uspevao da pobedim nekoliko puta" kazao je Tipsarević.\nSrpski teniser od početka sezone ne uspeva da pronađe formu ali je naglasio da se nada pomaku na bolje nakon turnira u Bogoti.\n"Želim da budem u grupi najboljih na svetu. Trenutno tu nisam, što nije dobro, ali je to posledica slabije sezone. Priznajem da ima igrača koji su postigli više i bolje od mene i zaslužuju da se nađu ispred, na listi. To me samo ohrabruje da dam sve od sebe na narednim takmičenjima i vratim se u vrh" jasan je bio Janko.\nTipsarević je trenutno 14. teniser sveta a dobro je poznato da je u prethodnoj sezoni dobrim igrama uspeo da se domogne završnog Mastersa u Londonu na kome se okupljaju osmorica tenisera sa najboljim učinkom tokom jedne sezone.\nTurnir u Bogoti igra se za nagradu od 638.085 dolara a Tipsarević je postavljen za prvog nosioca.


CRTA: Izborni dan po procedurama, kampanja neravnopravna\nIzborni dan protekao je u skladu sa propisanim procedurama, ali mu je prethodila izborna kampanja koju je obeležila neravnomerna zastupljenost kandidata u medijima i funkcionerska kampanja, ocenila je juče CRTA posmatračka misija “Građani na straži”.\nIstiče se da su tokom izbornog dana zabeleženi pojedinačni slučajevi nepravilnosti na tri odsto biračkih mesta koje nisu ozbiljno uticale na regularnost procesa tokom izbornog dana, kao ni na rezultate izbora.”Izborni dan je samo jedna od etapa izbornog procesa, a da bismo govorili o kvalitetu celokupnog izbornog procesa moramo da uzmemo u obzir i predizbornu kampanju i procese nakon izbornog dana”, rekao je Raša Nedeljkov, šef posmatračke misije “Građani na straži”. On je kazao da je predizborna kampanja za predsedničke izbore bila kratka, intenzivna, sa neravnomernom medijskom zastupljenošću, navodima o pritiscima na birače, različitim oblicima zloupotreba javnih resursa i uz veoma ograničenu kontrolu nezavisnih tela.\nDodaje se da su nepravilnosti uočene na tri odsto biračkih mesta, što je jedan odsto manje nego na izborima 2016. Tokom izbornog dana CRTA je podnela tri krivične prijave protiv nepoznatih osoba u Temerinu, Novom Sadu i Beočinu zbog sumnji na krivično delo primanje i davanje mita u vezi sa glasanjem. Navodi o “kupovini glasova” obeležili su i period same predizborne kampanje.\nStudenti i građani protestovali ispred Skupštine SrbijeU izveštaju Unutrašnje kontrole MUP-a bez reči o Savamali


Rekordan broj putnika tokom aprila letelo sa Aerodroma Niš\nАутор Fly from Niš мај 07, 2022\nKako države EU i okruženja polako ublažavaju mere protiv pandemije COVID-19, a samim tim i ukidaju dodatne zahteve za ulazak, putnici u sve većem broju koriste povoljne cene avio-karata da posle par godina ponovo posete kako svoje najmilije, tako i da se odmore. S tim u vezi broj putnika iz meseca u mesec sa Aerodroma Konstantin Veliki Niš kontinuirano raste, pa čak i beleže rekordne rezultate posle par godina.\nApril mesec ove godine prema zvaničnoj statistici niškog Aerodroma zabeležio je rekordan broj putnika koji su koristili usluge avio-prevoza. Samo tokom ovog meseca iz Niša je letelo 33415 putnika što predstavljam najbolji mesec u odnosu na isti prethodnih godina još od uvođenja niskotarifnih avio-kompanija juna 2015. godine. 2018. godine letelo je tokom aprila nešto preko 30 hiljada putnika, a 2019. godine više od 29 hiljada putnika. Od početka godine iz Niša je letelo 84840 putnika.\nUprkos pandemiji virusa COVID-19, ali i u uslovima globalnih dešavanja, Aerodrom Niš trenutno se nalazi na putu da ova godina možda bude i nova prekretnica kada je broj putnika u pitanju.\nPodsetimo da trenutno iz Niša možete leteti ka više destinacija širom Evrope sa jednom od 3 avio-kompanije koje trenutno prevoze putnike.\nWizz Air trenutno obavlja avio-saobraćaj ka 5 destinacija širom Evrope i to ka Bazelu 3 puta nedeljno, ka Beču 2 puta nedeljno (od juna 3 puta nedeljno), ka Memingenu 2 puta nedeljno (od juna 3 puta nedeljno), ka Dortmundu 2 puta nedeljno, ka Malmeu 2 puta nedeljno.\nRyanair trenutno obavlja saobračaj iz Niša ka 4 destinacije i to ka Stokholmu Arlandi 2 puta nedeljno, ka Milanu Bergamu 2 puta nedeljno, ka Beču 3 puta nedeljno, ka Malti 2 puta nedeljno. Od prvoj juna Ryanair uvodi sezonsku liniju ka Krfu 2 puta nedeljno.\nAir Serbia trenutno u svojoj ponudi nudi 5 destinacija i to ka Beogradu 3 puta nedeljno, ka Frankfurt Hanu 2 puta nedeljno, ka Kelnu 2 puta nedeljno, ka Istanbulu 2 puta nedeljno, ka Ljubljani 2 puta nedeljno. Od 15. juna pokreće i sezonske letove ka Atini i Tivtu 2 puta nedeljno.\nOve letnje sezone očekuje se veliki broj čarter letova koje organizuje veći broj turističkih agencija u odnosu na raniji period i to do Hurgade od 18. juna (Barcino Tours), do Alanje od 21. juna (Barcino Tours), do Antalije od 24. juna (Filip Travel / 1A Travel), do Antalije od 28. juna (Barcino Tours).\naerodrom Niš Aerodromi Srbije Air Serbia avio-karte Barcino Tours čarter dijaspora letovi letovi nis low cost Niš niski aerodrom putnici Ryanair srbija statistika svet svetski aerodromi Wizz Air\nLabels: aerodrom Niš Aerodromi Srbije Air Serbia avio-karte Barcino Tours čarter dijaspora letovi letovi nis low cost Niš niski aerodrom putnici Ryanair srbija statistika svet svetski aerodromi Wizz Air


Izvor: B92, 02.Avg.2021, 19:34\nMuzej posvećen najvećem svetskom muzičkom takmičenju na Islandu biće otvoren u avgustu. Ideja da se "Pesmi Evrovizije" na ovaj način ukaže čast potekla je nakon velikog uspeha filma "Pesma Evrovizije: Priča vatrene sage" pa dileme oko lokacije nije bilo – muzej je u Husaviku.\nOsnivač i direktor Muzeja istraživanja u Husaviku, Orligur Hnefil >> Pročitaj celu vest na sajtu B92 << Orligson, na ideju o muzeju koji bi bio posvećen "Evrosongu" došao je nakon što je video kako je na ljude uticao Netfliksov film, Pesma Evrovizije: Priča vatrene sage.\n"Posle objavljivanja filma, tim koji stoji iza Muzeja istraživanja i ja počeli smo da tražimo načine kako da iskoristimo ovu neverovatnu priliku za revitalizaciju grada i njegovog turizma nakon ogromnog zastoja izazvanog pandemijom", navodi Orligur.\nU čemu najnoviji Nefliksov hit greši u vezi sa Islandom?\nPrema njegovim rečima, tim je od tada počeo da sarađuje sa RUV-om – islandskim javnim servisom, članom EBU, kao i sa zvaničnim tamošnjim klubom obožavalaca "Evrosonga", kako bi u Husaviku bio osnovan privremeni muzej posvećen popularnom muzičkom takmičenju.\n"Takođe, sastali smo se sa predstavnicima muzeja posvećenom grupi ABBA u Stokholmu i od jula 2020. godine smo u kontaktu sa Evropskom unijom emitera koja je pokazala interesovanje da pomogne da se projekat ostvari", objašnjava Orligur.\nSmešten pored "Ja-Ja ding dong bara" (kafe je nazvan po hit numeri iz filma) muzej će nuditi i karaoke.\nFilm neće biti u fokusu postavke muzeja. Biće izložena istorija samog "Evrosonga", kao i islandskog kvalifikacionog takmičenja za nacionalnog predstavnika na "Pesmi Evrovizije", festivala "Songkepnin".\nRadio 021: Island u avgustu dobija Muzej Evrovizije\nIzvor: Nezavisne Novine, 02.Avg.2021\nMuzej posvećen najvećem svjetskom muzičkom takmičenju na Islandu biće otvoren u avgustu. Ideja da se "Pjesmi Evrovizije" na ovaj način ukaže čast potekla je nakon velikog uspjeha filma "Pjesma Evrovizije: Priča vatrene sage" pa dileme oko lokacije nije bilo – muzej je u Husaviku.


Pravila takmičenja „Domaćinstvo koje su laste izabrale“ – Društvo za zaštitu i proučavanje ptica Srbije\nTrajanje i datum zatvaranja takmičenja: broj gnezda mora biti prijavljen do 7. juna 2021. do 23:00 časa. Кonačni rezultati takmičenja biće objavljeni na stranici www.pticesrbije.rs do 13. juna 2021. i u sredstvima javnog informisanja. Pobednici konkursa će biti obavešteni o nagradama u posebnom imejlu ili telefonskim pozivom od strane Društva za zaštitu i proučavanje ptica Srbije.\nPrijavljivanje se vrši putem prijavnog formulara koji možete popuniti OVDE ili putem telefona na broj 062/15-69-665.\nSve dodatne informacije možte dobiti slanjem upita na imejl proleceuzivo@pticesrbije.rs, ili pozivom na telefon 062/15-69-665.


Kosovski predsednik, Hašim Tači, objavio je odluku kojom je i zvanično Aljbinu Kurtiju uručio mandat za formiranje sledeće kosovske vlade.\nLider Demokratskog saveza Kosova, Isa Mustafa, izjavio je da ta stranka ima posvećenost za postizanje vladajuće koalicije sa Pokretom Samoopredeljenje i dodao da to zavisi od stranke koja je na izborima bila pobednička, javlja IndeksOnline, a prenosi RTK2.\nVršilac dužnosti kosovskog premijera, Ramuš Haradinaj, izjavio je da je spreman da razmotri koalicione ponude od drugih političkih subjekata.\nKosovski predsednik, Hašim Tači, izjavio je da je potpisao odluku o davanju mandata za formiranje nove kosovske vlade Aljbinu Kurtiju, i pozvao ga, da kada bude spreman, dođe i preuzme je.\nKurti "kategorički odbio" koaliconi predlog DSK-a\nSamoopredeljenje uputilo novi predlog. DSK se "konsultuje“\nTri dana nakon još jednog neuspelog sastanka sa liderom DSK Isom Mustafom, lider Samoopredeljenja Aljbin Kurti, konačno je otkrio šta se na tom sastanku dogodilo. Predsednicima lokalnih odbora svoje stranke juče je saopštio da je Mustafi uručio novi predlog o koaliciji za stvaranje nove vlade, ali i nije konkretizovao detalje samog predloga.


Foto: Printscreen YouTube | Francuska vojska testirala robotskog psa u simulaciji borbe\nN.N. 08.04.2021 14:06\nFrancuska vojska je tokom svog treninga u vojnoj školi testirala nekoliko robota, a među njima je i robotski pas Spot kompanije Boston Dynamics.\nSpot je korišten tokom dvodnevnog treninga s ciljem procjene dodatne vrijednosti robota u borbenim akcijama.\nCilj treninga je bio da vojnici saznaju na koji način bi se roboti mogli koristiti u budućim borbenim situacijama. Kreirane su po tri misije napada i odbrane, a Spot je primarno korišten za izviđanje.\nTakođe, vojnici su scenarij ponavljali dva puta, jednom bez, a drugi put sa asistencijom robota, prenosi klix.


TotalCar.rs » Volvo seli proizvodnju najluksuznije limuzine u Kinu\nnovo, proizvodnja, Volvo\nVolvo S90, koji se do sada izrađivao isključivo u Švedskoj, uskoro će proizvoditi u fabrici u Kini, saopštila je ta kompanija.\nOsim toga, švedski proizvođač predstavio je i novu naluksuzniju verziju limuzine S90 sa oznakom Excellence, baziranu na produženom modelu S90 L, dostupnom samo na kineskom tržištu.\nVolvo S90 proizvodio se u pogonu Torslanda, u Švedskoj, a ubuduće će se izrađivati u gradu Daqing u Kini, odakle će se izvoziti na tržišta širom sveta. U svom saopštenju, proizvođač se pohvalio da je S90 “najluksuzniji automobil koji se ikada izrađivao u Kini”.\nPrvi primerci će sići sa fabričkih traka u decembru, a početkom 2017. pridružiće im se i specijalna varijanta S90 Excellence. Ova superluksuzna verzija predstavljena je u formi koncepta u aprilu 2016, na sajmu automobila u Pekingu.\nZadnja sedišta su razdvojena, a putnik koji sedi pozadi sa desne strane, na raspolaganju ima brojne sadržaje i pogodnosti.\nUmesto klasičnog suvozačkog sedišta, postavljena je konzola na kojoj se nalazi veliki ekran osetljiv na dodir, a automobil se može pretvoriti u kancelariju zahvaljujući pokretnoj tastaturi, pa je tokom vožnje moguće završiti i neke poslovne obaveze.\nZa trenutke relaksacije i hedonizma, tu je i minibar sa hladnjakom koji se nalazi na centralnoj konzoli.\nVolvo S90 Excellence zasnovan je na verziji sa produženim međuosovinskim rastojanjem, koja se nudi na kineskom tržištu, a u standardnu opremu spadaju i grejači/hladnjaci držača za čaše, panoramski stakleni krov i podesiv oslonac za noge putnika na zadnjem sedištu.\nS90 Excellence prodavaće se isključivo sa T8 Plug-in hibridnim pogonskim sistemom ukupne snage 407 ks.


Orlić: Bili smo konstruktivni – verujem u dogovor, nismo vređali Đilasa – DnevniZurnal\nby admin 18/09/2021, 13:20 2k Views\nFunkcioner Srpske napredne stranke (SNS) Vladimir Orlić izjavio je da veruje da se u subotu može doći do nekog dogovora u ovoj rundi međupartijskog dijaloga uz posredovanje Evropskog parlamenta, ali da to ne zavisi samo od SNS, koja je sa maksimalno dobrom voljom ušla u ovaj proces.\n„Mi smo sa svoje strane bili konstruktivni, analizirali smo predlog tema i potrudili se da pronađemo što više elemenata na kojima možemo da pronađeno za sve prihvatljiv, a pozitivan okvir“, rekao je Orlić novinarima u pauzi međupartijskog dijaloga.\n„Dali smo svoje komentare, objasnili pozicije i verujemo da će biti dovoljno prostora da nastavimo razgovor i verujemo da pronađemo zajednički imenitelj kojim će biti zadvoljna većina učesnika dijaloga, ne računajući one za koje se unapred znalo da nisu zadovoljni ni na koji način i koji su došli da bi otišli“, rekao je on.\nOn je rekao da veruje da će u konstruktivnoj atmosferi i duhu dobre volje pronaći rešenje kao i prilikom prve runde dijaloga.\n„Ništa strašno nije bilo sa Đilasom“, rekao je Orlić i dodao da ništa strašno, tragično i nikakvog vređanja sa njihove strane nije bilo.\n„Oni su rekli šta su imali, pokupili se da idu, mi smo izneli svoje stavove na maksimalno konstruktivan način i kao što je slučaj na sastancima, prokomentarisali pozicije onih drugih“, predočio je on.\nKaže da izbornim uslovima suštinski ne fali ništa, a da neki namerno govore neistinu.\nby admin 04/12/2021, 06:47\nby admin 04/12/2021, 06:10


Broj električnih automobila na putevima u svetu prešao je rekordna tri miliona u 2017. godini, što je povećanje za 54 odsto odnosu na prethodnu godinu, navodi se u Globalnom izvještaju o električnim automobilima Međunarodne agencije za energiju (IAE).\nU izveštaju IAE navodi se da je više od milion električnih automobila prodato u 2017. godini i da je više od pola njih prodato u Kini.\n"Ukupan broj električnih automobila na putu u svetu prešao je tri miliona, što predstavlja porast za više od 50 odsto u odnosu na 2016. godinu", navodi se u izveštaju.\nKina je ostala najveće tržište električnih automobila u svetu, sa oko 1,23 miliona električnih automobila na putevima. Iza Kine su Evropa i SAD, sa oko 820.000, odnosno 760.000 električnih automobila, javio je "Sputnjik".\nZemlje severne Evrope ostale su lideri kada je reč o tržišnom udelu. U Norveškoj prodaja električnih vozila čini 39 odsto ukupne prodaje automobila, dok u Švedskoj i Islandu čini 12, donosno šest odsto od ukupne prodaje vozila.


U BEBINOM STOMAKU PRONAŠLI IGLE\n24. јануара 2018. Ludi svet, Vesti\nVlasti u Uzbekistanu, prema izveštajima medija, utvrđuju kako se u telu 11-omesečne bebe našlo 16 igala za šivenje.\nOvaj jezivi incident dogodio se u istočnom regionu Ferghana, a lekari se nadaju da će beba preživeti.\nU izveštajima medija se citiraju zvaničnici Ministarstva zdravlja, koji su rekli da je operacija bebe trajala devet sati i da su lekari uklonili 13 igala iz dečakovog tela, uključujući i iz debelog creva, bešike, grudi, grla, bubrega i područja oko srca.\nDečak je, prema rečima lekara, u ozbiljnom stanju, a očekuje se da će ga doktori podvrgnuti još jednoj operaciji kako bi uklonili tri preostale igle iz tela.\nZvaničnici ministarstva zdravlja kažu da su igle u dečakovom telu bile najmanje mesec dana.\nDečakova majka ga je donela u bolnicu i rekla da ne zna kako su se igle našle u telu dečaka. Prema izveštajima medija njegov otac je radnik migrant koji je trenutno zaposlen u Rusiji.\nIzvor: 021.rs Foto: Dečji sajt


Svečano uručena nagrada pobednicima četvrtog „Ne prljaj. Nemaš izgovor! – IZAZOVA” SBB fondacije - MediaSfera\n„Zahvaljujem se u svoje ime i u ime učenika OŠ „Ujedinjene nacije“ na vrednoj nagradi SBB fondacije koju su naši učenici osvojili učestvujući u akciji „Ne prljaj nemaš izgovor“. Ciljevi te akcije se podudaraju sa našim željama i nastojanjima da nam deca uče u lepoj, sređenoj sredini, da se nauče da brinu o svom okruženju kroz sadnju biljaka, da nauče da razvrstaju otpad i da na taj način brinu o životnoj sredini. Sredstva koja smo dobili od nagrade smo uložili u osavremenjivanje nastave kroz nabavku interaktivnih tabli i školskog ozvučenja koje ćemo koristiti za školske priredbe i manifestacije“ – naglasila je Vesna Radovanović Penevski direktorka škole.\nTagovibeograd izazov nagrada Osnovna škola Ujednjene nacije


Svetski dan bezbednosti i zdravlja na radu – Mins\nSvetski dan bezbednosti i zdravlja na radu obeležava se dana 28. aprila sa ciljem da ukaže na neophodnost primene mera zaštite na radnim mestima na kojima postoji velika opasnost od povređivanja, a pre svega gradilištima.\nStatistika pokazuje da se najveći broj povreda na radu dešava upravo zbog nepoštovanja bezbednosnih propisa i nekorišćenja zaštitne opreme.\nMeđunarodna organizacija rada ustanovila je 2003. godine 28. april kao Svetski dan bezbednosti i zdravlja na radu.\nPoslodavci su obavezni da obezbede uslove za bezbedan rad, a radnici su takođe obavezni da se pridržavaju istih.\nNajčešći uzrok povređivanja na radnom mestu je upravo to što se ne primenjuju propisi o bezbednosti. Nije samo reč o korišćenju zaštitne opreme, već i ispravnosti mašina i opreme za rad.\nPrema podacima Međunarodne organizacije rada (MOR), u svetu svake godine na radu pogine oko dva miliona radnika, dok se više od 270 miliona teže ili lakše povredi.\nPoslodavci i zaposleni trebaju svakoga dana, a pogotovo u vreme epidemije u našoj zemlji izazvane Korona virusom, da vode računa o obezbeđivanju zaštite života i zdravlja zaposlenih u procesu rada.\nŽelela bih da čestitam svim zaposlenim, a pre svega kolegama Inspekcije rada dan bezbednosti i zdravlja na radu. Inspekcija rada ima ulogu u očuvanju života zaposlenih, kako bi se svaki zaposleni vratio živ i zdrav svojoj porodici.\nTatjana Ilić – Mutavdzić,


Ministar rudarstva i energetike Aleksandar Antić izjavio je da su netačne informacije da će struja u Srbiji poskupeti od maja.\n“Apsolutno i odgovorno tvrdim da od maja, kao što je bilo najava u određenim medijima, neće biti bilo kakvog povećanja cene električne energije”, rekao je Antić odgovarajući na pitanja novinara u EMS-u gde je nedavno počela da radi srpska berza struje.\nNa pitanje da li je poskupljenje predviđeno za neki drugi datum, Antić je rekao da ne postoji drugi datum kao definisan za tako nešto.\n“Pratimo stanje na tržištu i stanje i realizaciju programa finansijske konsolidacije Elektroprivrede Srbije i u odnosu na to ćemo donositi sve odluke. Cena na tržištu nije trenutno toliko visoka da bi EPS imao širok manevarski prostor za povećanje svoje proizvodne cene”, rekao je Antić.


U svetu 100 miliona siromašnih više, novih 75 miliona gladuje\nSiromaštvo i glad u svetu dramatično se povećavaju, upozorava, u svom novom izveštaju, neprofitna američka organizacija „Hleb za svet“. Grupa navodi da bi globalna ekonomska kriza mogla da nanese još veću štetu, i poziva Kongres i dolazeću Obaminu administraciju da im prioritet bude globalni razvoj.\nBroj ljudi širom sveta koji žive u siromaštvu za manje od dve godine porastao je za sto miliona, navodi organizacija “Hleb za svet”. U izveštaju se ističe da se broj gladnih povećao za više od 75 miliona. Grupa ocenjuje da bi SAD trebalo da se više koncentrišu na pomoć zemljama da povećaju poljoprivrednu proizvodnju, umesto što upućuju zalihe hrane kada već dodje do humanitarne krize. Džoj Pumafi je potpredsednica Svetske banke za ljudski razvoj.\n“Najveći izazov je usmereno, ciljano investiranje u poljoprivredu, i ukidanje restrikcija u trgovini”, ističe ona.\nU izveštaju se navodi da je oko 40 zemalja, uključujući i SAD, uvelo zabrane ili restrikcije na izvoz hrane, čime se ograničavaju već smanjene zalihe. Dejvid Bekman je predsednik grupe “Hleb za svet”. Prema njegovim rečima, SAD i druge zemlje trebalo bi da razmišljaju dalekosežnije od snabdevanja siromašnih hranom.\n“Želimo da od američke vlade dobijemo više novca za razvoj,” navodi Bekman.\nOrganizacija “Hleb za svet” navodi da SAD ulažu više novca u medjunarodni razvoj od bilo koje druge zemlje. Ali, ako se ta suma meri procentom nacionalnog dohotka, Amerika zaostaje za mnogim bogatim zemljama. Ken Haket, predsednik Katoličke službe za pomoć, poziva novoizabranog predsednika Obamu da održi humanitarnu pomoć SAD na istom nivou kao za vreme Bušove administracije.\n“U narednih godinu, dve, verovatno će se smanjiti pomoć stranim zemljama, zbog ekonomske situacije”, ističe Haket.\nU izveštaju se dodaje da bi smanjenje globalnog siromaštva i povećanje svetskog razvoja trebalo da budu specifični ciljevi američke spoljne politike. Takodje se predlaže da Obamina administracija uspostavi poseban sekretarijat za globalni razvoj.


Novim pravilnikom bi se trebalo stati u kraj rasipništvu » pressing.ba\nNovim pravilnikom bi se trebalo stati u kraj rasipništvu\nNova i stroža pravila za korištenje službenih vozila, telefona i novca za hranu, piće i poklone trebalo bi uskoro da zažive u institucijama BiH nakon što se pokazalo da postojeći pravilnici nisu stali u kraj nenamjenskom trošenju.\n15.07.2017 u 19:17\nMinistarstvo finansija i trezora BiH objelodanilo je u dopisu, koji će iduće sedmice razmatrati članovi Komisije za finansije i budžet Doma naroda Parlamenta BiH, da je priprema izmjena pravilnika u poodmakloj fazi i da će se uskoro o njima izjasniti Vijeće ministara BiH.\nRevizore i parlamentarce, koji godinama upozoravaju na rastrošnost i nepravilnosti u ovim oblastima, Ministarstvo finansija i trezora je obavijestilo da rade na izmjenama tri pravilnika, čija je primjena počela 1. januara 2015. godine. Tim pravilnicima je regulisana potrošnja novca za upotrebu službenih telefona i reprezentacije i za korišćenje službenih automobila. Izmjenom pravilnika o reprezentaciji biće precizirane odredbe koje se odnose na kupovinu poklona prilikom održavanja službenih kontakata.\nNadležni u planu imaju i prijedlog nove odluke o visini, načinu i postupku ostvarivanja prava na naknadu za prevoz na posao i sa posla u institucijama BiH te da bolje definišu naknadu za službeno putovanje. U Ministarstvu finansija i trezora ističu da bi se platama uskoro mogla baviti budžetska inspekcija, čije je osnivanje predviđeno izmjenom Zakona o finansiranju institucija.\nIz ovog resora su nabrojali i šta je urađeno, a šta ne od posljednjeg revizorskog izvještaja o izvršenju budžeta institucija BiH za 2015. godinu i šta planiraju da rade da bi u potpunosti ispoštovali preporuke revizora i pojačali finansijsku disciplinu. Posebna pažnja posvećena je mehanizmima kontrole uzimanja novca iz budžetske kase, na šta su i u posljednjem ciklusu, kao i tokom proteklih godina, ukazivali revizori.\nDa potrošnja još nije dovedena na potreban nivo potvrdili su i u Ministarstvu finansija i trezora. Više od polovine institucija BiH prošle godine je povećalo troškove u odnosu na prethodnu godinu, a mnoge su se našle na toj listi zbog većih telefonskih i putnih računa.\nNa nivou BiH postoji 75 institucija za čiji je rad lani iz zajedničke kase iskeširano 910 miliona maraka, što je za gotovo pet miliona više nego prethodne godine. Član Komisije za finansije i budžet Doma naroda Parlamenta BiH Dragutin Rodić kaže da je važno da se ide ka dodatnom podizanju discipline, ali naglašava da odgovornosti treba da budu svjesni i oni na koje se ta akta odnose, piše Glas Srpske.


Razvoj preduzetništva | Studenti.rs\nDodao: milenacv dana 13/5/19 • Svrstano u: Menadžment,Seminarski radovi\nMože se reći da jedan od najvažnijih faktora u uspešnom razvoju preduzeća, u uslovima povećanog nivoa turbulencije, kompleksnosti sredine i velikog konkurentnog pritiska, predstavlja veština i sposobnost lidera da prepozna savremene tokove i njegova spremnost da upravo vreme i na pravi način reaguje na transformaciju koja se desila u okruženju. Prilagođavanje okruženju zahteva niz promena unutar organizacije. Zaposleni, počevši od najvišeg menadžmenta, predstavljaju nosioce novih tehničkih, tehnoloških i organizacionih rešenja, stvaraoce novih vrednosti i odnosa, upravljače procesa rada i razvoja organizacije.\nPreduzetnici moraju da poseduju sposobnost uočavanja potencijalnih šansi, inovativnost, kreativnost i efikasnost u procesu donošenja odluka, kao i znanje i veŠtinu da uspešno prate implementaciju ovih odluka. Unapređenjem njihovog znanja, unapređuje se i produktivnost poslovanja, te znanje postaje elementami poslovni resurs. To ukazuje da raste potreba za razvojem unutrašnjih poslovnih kapaciteta za suočavanje sa konkurencijom, kao i rastom obima poslovanja, kroz programe poslovne obuke i specifični konsalting.\n1. Razvoj preduzetništva\nNepovoljno socijalističko nasleđe i tekuće tranzicione teškoće nepovoljno su uticali na samostalno i ukupno preduzetništvo u našoj zemlji. To se naročito ispoljava u pretežno površnoj upoznatosti nadležnih institucija i celine stanovništva sa suštinom preduzetništva, jer ova oblasti društvenog rada uopšte i nije predstavljala segment sistema osnovnog i profesionalnog obrazovanja. Zato i ne čudi podatak po kome se ljudi, naročito nezaposlena lica, teško odlučuju na samostalno preduzetništvo, a na drugoj strani veliki broj aktivnih preduzetnika, uz negativne posledice, napušta ovu delatnost.\nZa prevazilaženje tog ključno važnog privrednog i socijalnog problema naročito je neophodno stvaranje pogodnih opštih uslova za razvoj samostalnog preduzetništva i paralelno uvođenje i intenziviranje formalnog i neformalnog preduzetničkog obrazovanja. U daljim tržišnim tranzicijama ova aktivnost bi morala dobiti jasan prioritet, naročito zato što samostalno preduzetništvo ne zahteva veća investiciona ulaganja, a posledično omogućuje postizanje značajnih ekonomskih i socijalnih efekata. Zato ono u daljem razvoju Srbije predstavlja verovatno najvažniji faktor zaštite naših interesa u budućoj međunarodnoj podeli rada, kao i materijalizovanja naših prednosti na stranom tržištu, kojima naša zemlja prvenstveno raspolaže u oblasti poljoprivrede i ukupne proizvodnje zdrave hrane.\nLica sa preduzetničkim potencijalima i afinitetima svoje zaposlenje sve više moraju da rešavaju preko samostalnog preduzetništva, čime će na najefikasniji način obezbediti sopstvenu egzistenciju i ujedno doprineti društvenom zapošljavanju i razvoju.\nKrajnji uspeh u svakom poslu prvenstveno zavisi od kvalifikovanosti njegovog nosioca, zatim od sačinjenog plana njegove realizacije, kao i od praktičnog vođenja tog posla. U tom smislu, kada je reč o samostalnom preduzetništvu, njegova uspešnost u osnovi zavisi od tri ključna faktora:\n• preduzetnička kvalifikovanost pojedinca,\n• kvalitet njegovog biznis plana,\n• efektivnost vođenja planiranog biznisa.\nKada je u pitanju preduzetnička kvalifikovanost treba istaći da nju karakteriše usklađenost ličnih psihičkih i obrazovnih osobina pojedinca sa zahtevima planiranja i vođenja malog biznisa. Teoretski gledano može se reći da stepen te usklađenosti u praksi može biti različit i kretati se od visoke do niske usklađenosti.\nSamostalno planiranje malog biznisa predstavlja sekundarni faktor poslovne uspešnosti samostalnog preduzetnika, jer pojedinac preko svoje preduzetničke kvalifikovanosti izražava sopstvenu sposobnost za odabir i planiranje malog biznisa.\nVođenje planiranog malog biznisa predstavlja tercijarni faktor poslovne uspešnosti samostalnog preduzetnika. Ovaj faktor u većini ima zavisnu ulogu, s obzirom na činjenicu da samo vođenje malog biznisa odlučujuće zavisi od preduzetničke kvalifikovanosti pojedinca, a zatim od kvaliteta njegovog biznis plana.\nPored subjektivnog uslova, bavljenje malim biznisom zahteva zadovoljavanje i objektivnog uslova. Njega čini raspolaganje potrebnom materijalnom osnovom za otpočinjanje malog biznisa. Ovaj uslov je svakako eliminatoran, jer praktično svaki mali biznis zahteva od preduzetnika određena materijalna ulaganja. Otuda i sledi zaključak po kome za uspešno preduzetničko poslovanje presudnu ulogu imaju subjektivni faktori, između kojih preduzetnička kvalifikovanost ima nezavisnu i vodeću ulogu.\n1.1. Osobine i tipovi preduzetnika\nZa realizaciju preduzetničkog poduhvata, pored preduzetnika kao centralne figure, neophodno je imati i poslovni tim. Preduzetnik radi na realizaciji preduzetničkog poduhvata u skladu sa vremenom, resursima i troškovima i, naravno, u skladu sa odgovarajućim kvalitetom koji zahteva ovo novo doba.\nTreba napomenuti da svaki kriterijum: vreme, resursi, troškovi i kvalitet – ide u drugom pravcu. Koncentracijom na troškove zanemari se kvalitet i vreme, akcentiranjem na kvalitet u drugom planu su vreme i troškovi itd. Odgovor za optimalnu postavku kriterijuma je preduzetnik.\nPreduzetnik ima važnu ulogu za realizaciju datog preduzetničkog poduhvata, on snosi najveću odgovornost za uspešnu realizaciju. Njegova odgovornost je višestruka, jer on je taj koji planira, organizuje, kontroliše i vodi.\nZa realizaciju preduzetničkog poduhvata preduzetnik ima dosta zadataka koje treba sprovesti da bi realizacija bila što efikasnija:\n• davanje saveta,\n• rešavanje konflikata.\nDa bi preduzetnik uspešno realizovao sve ove uloge, neophodno je da poseduje odgovarajuće atribute:\nKomunikativnost – neophodno je da preduzetnik dobro komunicira verbalno i pismeno u okviru i van preduzetničkog poduhvata. Vrlo često komunikacioni problemi mogu biti izvor problema koji dovode do loše realizacije.\nOpštost – preduzetnik mora biti sposoban da vidi uopštenu sliku tekuće poslovne situacije, tj. da ima viđenje poduhvata u odnosu na kompaniju ili potencijalni uticaj na krajnje proizvode preduzetničkog poduhvata.\nRešavanje konflikta i problema – od navedenih atributa ovo je jedan od najvažnijih. Preduzetnik mora biti sposoban da identifikuje i razume probleme i da razvije i primeni rešenje.\nVođenje ljudi – preduzetnik mora biti sposoban da efektivno vodi ljude.\nIskustvo – potrebno je veliko iskustvo za uspešnu realizaciju datog preduzetničkog poduhvata. Važna je sposobnost sticanja iskustva i njegove primene na dati preduzetnički poduhvat.\nAmbicioznost – pogodno je da preduzetnik ima ambicije, što predstavlja dodatnu motivaciju da realizacija preduzetničkog poduhvata bude što uspešnija.\nEnergičnost – preduzetnik treba da bude pun energije, iz čega proizilazi i spremnost ulaganja truda u svim situacijama na koje nailazi.\nZnanje – preduzetnik treba da ima odgovarajuće obrazovanje, ali i sposobnost da brzo sakupi odgovarajuće informacije o svim aspektima preduzetničkog poduhvata.


Lalatović: Moj temperament pobednički, cilj polufinale EP\nNovi selektor malde fudbalske reprezentacije Srbije Nenad Laltović rekao je danas da mu je velika čast, ali i još veća obaveza sto će voditi tim na prvenstvu Evrope i porucio da je prvi cilj...\nĐurđević: Izabrao sam pravi klub!\nKapiten mlade fudbalske reprezentacije Srbije Uroš Đurđević, koji je protiv Čukaričkog postigao prvi het-trik u Partizanu i postao strelac najbržeg gola u Superligi ikad, zahvalio se svima...\nSivić: Na EP nema lakih protivnika, naše ambicije su velike\n"Orlići" dobili protivnike za EP u Poljskoj\nU četvrtak je u Krakovu obavljen žreb za predstojeće Evropsko prvenstvo u fudbalu za igrače do 21 godine, koje će predstojećeg leta biti održano u Poljskoj.\nBane Ivanović u odabranom društvu\nSrpski fudbaler i defanzivac Čelsija Branislav Ivanović našao se u idealnom timu ikada na Evropskim prvenstvima za igrače do 21 godine prema izboru UEFA.\n"Orlići" najavljuju juriš na zlato u Poljskoj\nMladi fudbalski reprezentativci Srbije Mijat Gaćinović i Nemanja Maksimović, dan nakon plasmana na završni turnir šampionata Evrope, poručili su da će u Poljskoj pokušati da osvoje treće...\nVIDEO: "Orlići" se "zaledili" u Norveškoj\n17:21 >> 20:01\nVelika pobeda "orlića" pred revanš baraža\nMlada fudbalska reprezentacija Srbije savladala je odgovarajuću selekciju Norveške sa 2:0 u prvom meču baraža za plasman na EP 2017. godine, na stadionu Partizana pred oko 10.000 gledalaca....\nŽivković naterao Norvežane da postignu autogol\nSamo sedam minuta na terenu bilo je dovoljno Andriji Živkoviću da bude glavni krivac za drugi gol selekcije Srbije u baraž meču sa Norveškom i tako povisi prednost "orlića" na 2:0.\nMlada reprezentacija jača za fudbalera Liverpula\nFudbaler Liverpula Marko Grujić pridružiće se večeras saigracima iz mlade reprezentacije Srbije i biće na raspolaganju selektoru Tomislavu Siviću za mečeve protiv Norveške u baražu za...\nŽivković: Mislim da smko zaslužili pune tribine\nMlada reprezntacija Srbije ima priliku da idućeg leta bude deo završnog turnira Prvenstva Evrope u Poljskoj. Posle brojnih izazova u kvalifikacijama izabranike selektora Tomislava Sivića čeka...


ZONA SUMRAKA FRUŠKE GORE: Pospremite za sobom, pa probudite Frušku goru | Ekspres.net\nZONA SUMRAKA FRUŠKE GORE: Pospremite za sobom, pa probudite Frušku goru\nUdruženje gradjana "Fruškać volem" kritikovalo je danas Pokrajinsku vladu i Fondaciju Novi Sad 2021 - Evropska prestonica kulture zbog video snimka "Budjenje Fruške gore", i poručili da toj vojvođanskoj planini nije potrebno buđenje već "veliko spremanje".\n"Fruškoj gori nije potrebno buđenje, ona je odavno budna, već veliko spremanje. A buđenje svesti je potrebno svima nama koji je posećujemo i koristimo", navodi se u saopštenju.\nTo udruženje građana medijima je poslalo kratki video pod nazivom "Sumrak Fruške gore", u kojem se kroz slike pokazuje ljudski nemar prema toj planini, izražen kroz deponije smeća, magistrale prepune rupa, lošu saobraćajnu signalizaciju, nepostojanje staza za bicikliste, nesanirana klizišta, napuštene, opustošene i devastirane objekte.\nU saopštenju se dodaje da su tim videom želeli da objektivnije predstave situaciju koja je po njihovoj oceni takva da bez jasne strategije o ulaganjima neće biti sačuvan najstariji Nacionalni park i njegova bogata prirodna, kulturna i istorijska riznica.\n"Takođe, bez direktinijeg uključivanja lokalne zajednice i sistematičnog i konstruktivnog zajedničkog rada sa institucijama nećemo napredovati i ostvariti rezultate vredne pomena", ocenjuje se u saopštenju.\nUdruženje je navelo da očekuje da će budući infrastrukturni projekti smanjiti uticaj čoveka na prirodu i broj motornih vozila na Fruškoj gori, da će se baviti obnovom postojećih i napuštenih objekata, a ne zidanjem novih.\nDodali su da očekuju i dovođenje više biciklista i pešaka i pokretanje turizma u fruškogorsko-podunavskim delovima, kao i da se na pravi način afirmiše lokalni i seoski turizam i zdrav način života.\nvojvodina novi sad deponija Fruska Gora zagadjivanje\nFilm o Branku Pešiću, gradonačelniku koji promenio izgled Beograda


Moskva: Nema problema u korišćenju krstarećih raketa - 19.12.2015, Sputnik Srbija\nMoskva: Nema problema u korišćenju krstarećih raketa\nMinistarstvo odbrane Rusije opovrglo je informaciju, koju su objavili pojedini mediji, o problemima u primeni krstarećih raketa u Siriji. 19.12.2015, Sputnik Srbija\nrusija, vesti, svet, sirija, anatolij konovalov, ministarstvo odbrane rf\n19:45 19.12.2015 (Osveženo: 19:47 19.12.2015)\n© Sputnik / Sergej Pjatakov / Uđi u foto-galerijuKrstareće rakete "Vazduh-Zemlja"\nMinistarstvo odbrane Rusije opovrglo je informaciju, koju su objavili pojedini mediji, o problemima u primeni krstarećih raketa u Siriji.\n„Ministarstvo odbrane Rusije smatra da su pojedini ruski mediji pogrešno interpretirali izjavu zamenika komandanta Dalekometne avijacije, general-majora Anatolija Konovalova, o navodnim problemima u primeni krstarećih raketa u Siriji“, saopštilo je Ministarstvo.\nRuska avijacija upotrebila 20 krstarećih raketa u Siriji\n19 Decembar 2015, 11:12\nGostujući na radio-stanici „Eho Moskve“ u subotu, Konovalov je izjavio da postoje problemi u korišćenju avijacione tehnike, a ne krstarećih raketa.\nOn je naglasio da su ove teškoće izazvane „nepovoljnim meteorološkim uslovima“, u kojima su ruski bombarderi ispunjavali svoje zadatke.\n„Svi planirani zadaci uništavanja objekata DAEŠ-a u Siriji uspešno su izvršeni, što nepažljivi novinari nisu želeli da čuju u intervjuu Konovalova“, navedeno je u saopštenju.\nMinistarstvo odbrane Rusije takođe je skrenulo pažnju na to da su tokom vazdušne operacije snimci lansiranja krstarećih raketa iz vazduha prikazivani na ruskim televizijskim kanalima praktično u realnom vremenu.


Dan online - Srbija: Stoltenberg u Beogradu - 2018-10-07\nSrbija MINISTAR ODBRANE ALEKSANDAR VULIN DOČEKAO GENERALNOG SEKRETARA NATO-A Stoltenberg u Beogradu\nMinistar odbrane Aleksandar Vulin dočekao je juče generalnog sekretara NATO-a Jensa Stoltenberga na beogradskom Aerodromu „Nikola Tesla“. Stoltenberga su dočekali i ambasador Srbije pri misiji NATO u Briselu Miomir Udovički i šef NATO vojne kancelarije za vezu u Beogradu brigadni general Ćezare Marineli. Tokom boravka u Beogradu Stoltenberg će se sastati sa predsjednikom Srbije Aleksandrom Vučićem i premijerkom Anom Brnabić.\n-Dijalog Beograda i Prištine je potreban zbog prevazilaženja razlika i pronalaska političkog rješenja- rekao je Stoltenberg u razgovoru sa studentima sa Odsjeka za skandinavske jezike Filološkog fakulteta u Beogradu.\nNATO je ranije saopštio da će Stoltenberg sjutra s Vučićem u Mladenovcu otvoriti civilne vježbe pomoći u vanrednim situacijama „SRBIJA 2018“, u zajedničkoj organizaciji NATO-a, Evroatlantskog koordinacionog centra za reagovanje tokom prirodnih katastrofa i Ministarstva unutrašnjih poslova Srbije.\nSaopšteno je i da će Stoltenberg održati i govor na konferenciji koju organizuje Beogradski bezbjednosni forum.\nKako je prenio Tanjug, Vučić i Stoltenberg će razgovarati o tome šta Srbija želi da postigne većom saradnjom s vojnom alijansom, a razgovor organizuje Beogradski bezbjednosni forum. Glavne teme dijaloga biće kako će se razvijati odnosi Srbije i NATO, u kojim oblastima postoji najveći potencijal za jaču saradnju i kakve su praktične koristi za građane Srbije i regiona.\nKomentarišući ideju o razgraničenju koja se pominje kao mogućnost za rješenje kosovskog pitanja, Stoltenberg je, uoči posjete Srbiji, rekao da to nije nadležnost NATO-a.\n-Svesrdno podržavamo proces normalizacije odnosa između Beograda i Prištine i važno je da se on nastavi. To je važno za mir i bezbjednost u regionu, a politički lideri tu imaju da odigraju veoma važnu ulogu“, rekao je Stoltenberg za „Blic“.\nOn je rekao da je ubijeđen da budućnost cijelog zapadnog Balkana leži u evroatlantskoj porodici zato što će to donijeti korist njegovim građanima, zemljama i cijeloj evroatlantskoj oblasti.\nNa pitanje da li je NATO spreman da reaguje u slučaju da kosovske formacije primijene silu na sjeveru Kosova u dijelovima gdje Srbi čine većinu, Stoltenberg je rekao da NATO ostaje posvećen stabilnosti i bezbjednosti zapadnog Balkana.\n-KFOR će preduzeti sve mjere za bezbjedno okruženje na Kosovu za sve zajednice u skladu sa mandatom UN. Prisustvo naših službenika na Kosovu je garancija za bezbjednost- rekao je Stoltenberg.


Predsednik Srbije Aleksandar Vučić primio je danas akreditivna pisma novih ambasadora Nemačke, Indije, Češke, Australije, Iraka i Belgije u Beogradu.\nVučić je novoimenovanom ambasadoru Nemačke Tomasu Šibu poželeo dobrodošlicu i uspešan diplomatski mandat u Beogradu, ističući da će u radu imati snažan oslonac u činjenici da su odnosi Srbije i Nemačke na najvišem nivou u zajedničkoj istoriji.\nŠib je rekao da Nemačka podržava evropski put Srbije i istakao važnost poglavlja 23 i 24, a posebno poglavlja 35 u pregovaračkom procesu Srbije sa EU koje se tiče pitanja Kosova, saopšteno je iz Službe predsednika Srbije za odnose sa javnošću.\nOn je istakao značaj učešća Srbije u Berlinskom procesu koji je inicirala nemačka kancelarka Angela Merkel, navodeći da time potvrđuje svoju politiku regionalne stabilnosti.\nPoziv Zemanu da poseti Srbiju\nPredsednik Vučić primio je danas akreditivna pisma novoimenovanog ambasadora Češke Tomaša Kuhte i tom prilikom uputio poziv češkom kolegi Milošu Zemanu da poseti Srbiju.\nPredsednik Vučić je istakao da ambasador Kuhta počinje diplomatski mandat u Beogradu u godini u kojoj obeležavamo značajan jubilej u odnosima između Srbije i Češke - 100 godina od uspostavljanja diplomatskih odnosa.\nAmbasador Kuhta je Vučiću preneo pozdrave Zemana, a predsednik Vučić je uzvratio pozivom da predsednik Češke poseti Srbiju.\nVučić sa ambasadorkom Australije: Nadamo se još boljoj privrednoj saradnji\nDvojica sagovornika su se saglasili da će predstojeća poseta češkog predsednika potvrditi i dodatno podstaći dobre odnose Srbije i Češke, saopštila je Pres služba predsednika Republike.\nPredsednik Vučić je izrazio zadovoljstvo što odnose Srbije i Češke karakteriše međusobno poštovanje i razumevanje, kao i nadu da će saradnja dve zemalje nastaviti da jača, kako kroz politički dijalog, tako i kroz različite vidove ekonomskog povezivanja.\nKuhta je rekao da stabilnost političke situacije i dobri ekonomski pokazatelji u Srbiji čine dobru osnovu za brojnije investicije iz Češke. Ambasador je u razgovoru ponovio snažnu podršku Češke evrointegracijama Srbije, koja nije samo politička, već se ogleda i kroz realizaciju mnogih projekata pomoći.\nBelgija podržava dijalog sa Prištinom\nPredsednik Srbije primio je i akreditivna pisma ambasadora Kraljevine Belgije Kunrada Adama, koji mu je preneo pozdrave kralja Filipa.\nPredsednik Vučić je izrazio zadovoljstvo što je nedavnom posetom belgijskog premijera Mišela otvoren nov period u odnosima Srbije i Belgije, uz obostranu želju za intenziviranje političkog dijaloga i razvoj ekonomskih veza.\nVEČERA U VILI "BOKELJKA" Vučić ugostio premijera Belgije\nVučić je rekao i da želimo što više uspešnih belgijskih kompanija na srpskom tržištu, kao što je kompanija "Delez", koja predstavlja jednu od najvećih stranih investicija.\nAmbasador Adam je rekao da Belgija snažno podržava evrointegracije Srbije i politiku mira i stabilnosti u regionu, dodajući da belgijska vlada ceni posvećenost predsednika Vučića da se kroz dijalog Beograda i Prištine nađe kompromisno rešenje za pitanje Kosova i Metohije.\nTradicionalno dobre veze sa Indijom\nVučić je danas primio i akreditive novoimenovanog ambasadora Indije Subrata Batačardžija, izrazivši nadu da će on učiniti još sadržajnijim tradicionalno dobre veze dve zemlje.\nPredsednik je izrazio zadovoljstvo što će već ove nedelje imati čast da ugosti indijskog potpredsednika Naidua, jer odnose Srbije i Indije karakteriše međusobno uvažavanje i visok stepen podrške u najvažnijim oblastima.\nAmbasador Batačardži je rekao da je upravo predsednik Vučić otvorio novu eru u odnosima između dve zemlje, podsetivši da je prošle godine kao premijer boravio u Indiji, što je bila prva poseta jednog visokog zvaničnika iz Srbije posle trideset godina.\nVUČIĆ U INDIJI: Beograd je lepši od Dubrovnika, najbolji uslovi za indijske kompanije\nVučić je zamolio ambasadora Batačardžija da prenese pozdrave premijeru Modiju i rekao da je impresioniran rezultatima koje Indija postiže u razvoju privrede.\nOn je istakao da se napredak u međusobnim ekonomskim odnosima vidi i kroz dolazak indijske kompanije TAFE, koja će nastaviti proizvodnju u srpskoj fabrici za proizvodnju traktora IMT.\nVučić je zahvalio na doslednoj politici Indije i principijelnom stavu da poštuje suverenitet i teritorijalni integritet Srbije.\nŠest decenija diplomatskih odnosa sa Irakom\nVučić je primio akreditivna pisma novoimenovanog ambasadora Iraka Fakrija Hasana Mahdija Al-Ise i preneo mu da srpski narod gaji iskreno prijateljstvo prema iračkom narodu.\nPredsednik je istakao da se dolazak ambasadora Al-Ise poklapa sa 60. godišnjicom diplomatskih odnosa, koji su zasnovani na uzajamnom poštovanju i razumevanju.\nOn je ambasadoru zahvalio na podršci koju Irak pruža suverenitetu i celovitosti Srbije i dodao da Srbija podržava suverenitet i celovitost Iraka, izrazivši nadu da će se Irak izboriti sa izazovima sa kojima se suočava na unutrašnjem političkom planu.\nDvojica sagovornika su konstatovala da postoji obostrani interes za povećanje robne razmene, kao i spremnost za saradnju u oblasti građevinarstva i infrastrukture, energetike, poljoprivrede, zdravstva i farmaceutske industrije, auto-industrije i informacionih tehnologija.\nVučić primio ambasadora Irana\nVučić primio u oproštajnu posetu kineskog ambasadora Li Mančanga


Kandidat za predsjednika EP-a upozorava na populističku prijetnju\nManfred Weber zagovara fleksibilnu solidarnost, kao prvi korak izlaska iz slijepe ulice (EPA)\n05:16 AM (GMT)\nEvropski izbori 2019. godine bit će “odlučujući za budućnost Evrope”, kojoj iznutra prijete populisti željni oživjeti nacionalizam, ocijenio je njemački kandidat za predsjednika Evropske komisije Manfred Weber.\n“Evropski izbori odlučujući su za budućnost Evrope, kojoj trenutno prijete [predsjednik Rusije] Vladimir Putin, [američki predsjednik] Donald Trump i Kina, a iznutra joj prijete populisti, koji žele uništiti ideju solidarnosti i oživjeti nacionalizam”, rekao je on za grčki list Kathimerini.\nWeber, šef desne Evropske narodne stranke u Evropskom parlamentu i saveznik njemačke kancelarke Angele Merkel, prvi je u svojoj stranci najavio kandidaturu za predsjedništvo EK-a.\nU pogledu migracijske politike, on je jako opasnom ocijenio nesposobnost evropskih čelnika da pronađu rješenje, a to jača euroskeptike.\nSolidarnost u raspodjeli migranata\nWeber se zauzima za obaveznu evropsku kvotu i stvarnu solidarnost u raspodjeli migranata.\nZagovara fleksibilnu solidarnost, kao prvi korak izlaska iz slijepe ulice.\nFleksibilna solidarnost je obaveza za neke zemlje koje odbijaju primiti migrante na svojoj teritoriji da finansijski i tehničkim sredstvima podrže rješenje.\nKad je riječ o Grčkoj, Weber je pozvao tu članicu Evropske unije da popravi uvjete u kojima su smješteni migranti te izbjeglice u kampovima na otocima Egejskog mora.\n“Grčka prima dovoljno evropskog novaca za upravljanjem migrantskom krizom”, naglasio je Weber.\nEvropski komesar za migracije Dimitris Avramopoulos i njemački ministar vanjskih poslova Heiko Maas također su pozvali na poboljšanje uvjeta u izbjegličkom logoru Moria na Lebzosu, gdje su uvjeti alarmantni zbog nastavka priljeva migranata.\nŠef glavne političke grupe u Evropskom parlamentu kaže da koalicija Silvija Berlusconija i Mattea Salvinija nije problem za Evropsku narodnu stranku.\nWeber: Turska neće postati članica EU\nŠef kršćanskih demokrata u EP za sporazume o suradnji, Juncker poručio da Turska pažljivije prihvati upozorenje EU-a.\nEvropski političari za zamrzavanje pregovora s Turskom\nDvije najveće zastupničke grupe u Evropskom parlamentu pozvale Uniju da prekine razgovore o članstvu Turske u EU.


Diposu uručen sertifikat Platinaste bonitetne izvrsnosti\nTanjug 15. juna 2022. 17:58\nBEOGRAD – Društvu za iznajmljivanje nekretnina „Dipos“ d.o.o. Beograd danas je svečano uručen međunarodno priznat sertifikat Platinaste bonitetne izvrsnosti, saopšteno je iz te kompanije.\nU saopštenju se navodi da je Dipos jedino državno preduzeće u Srbiji dobitnik ove prestižne nagrade.\nSertifikat, koji je izdao Dun & Bradstreet, najstarija i najveća analitička kuća na svetu, osnovana 1841. godine u Njujorku, koja danas posluje u preko 220 zemalja sveta, zasnovan je na finansijskim izveštajima kompanije i drugim relevantnim pokazateljima.\nNagrada Platinaste bonitetne izvrsnosti dodeljuje se kompanijama sa natprosečnim bonitetnim vrednostima, koje su za svoje poslovne rezultate, poštujući najstrožije kriterijume međunarodne kategorizacije i procene, tri godine zaredom, prethodno dostizale Zlatni AAA rejting.\nPrema navedenim parametrima, Failure Score Društva „Dipos“ je 99/100, što potvrđuje i predviđa natprosečno siguran i uspešan rad u narednih dvanaest meseci, svrstavajući ga u najpouzdanije, kredibilne i niskorizične poslovne subjekte u Republici Srbiji u kojojoj je trenutno 48 nosilaca Dun & Bradstreet sertifikata AAA/Platinum, dodaje se u saopštenju.\n„Odgovornim poslovanjem svakodnevno ispunjavamo misiju našeg Društva a to su: kvalitet, poverenje i pouzdanost. Sertifikat platinaste bonitetne izvrsnosti, biće nam dodatna motivacija i podsticaj za dalje unapređenje našeg poslovanja i postizanje još boljih poslovnih rezultata u skladu sa najboljom evropskom praksom i najvišim standardima“, izjavio je direktor „Diposa” Đoko Krivokapić prilikom svečanog uručenja sertifikata na konferenciji „Podrška privredi“ uz partnere: Razvojnu agenciju Srbije i Fondom za razvoj Republike Srbije, a u organizaciji Dun & Bradstreet Srbija.


Atraktivna turistička ponuda Crne Gore predstavljena u Prištini i Lukavcu | Montenegro\nAtraktivna turistička ponuda Crne Gore predstavljena u Prištini i Lukavcu\nU okviru regionalne roadshow kampanje, koja ima za cilj promociju pred ljetnju turističku sezonu, Nacionalna turistička organizacija Crne Gore (NTO CG) je organizovala promotivne aktivnosti u Prištini i Lukavcu u periodu od 5-7. maja 2022. godine.\nTokom Međunarodnog sajma turizma i sporta u Prištini, koji se održao 5. i 6. maja, štand Crne Gore je privukao pažnju mnogobrojnih posjetilaca koji su imali priliku da se upoznaju sa turističkom ponudom naše destinacije.\nPredsjednik Udruženja agencija Kosova, Baki Hoti, je izrazio zadovoljstvo sa učešćem Crne Gore na sajmu i spremnost za saradnju tokom cijele godine, a ne samo tokom sezone.\nVeć 17 godina ovaj sajam otkriva širok spektar turističkih destinacija, atrakcija i raznovrsne ponude velikog broja turističkih agencija, privrednih subjekata, institucija iz zemlje, regiona i šire. Učešće na sajmu organizovala je LTO Ulcinj, a svoju destinaciju su predstavile i lokalne turističke organizacije Budve, Bara, Tivta, Podgorice i Cetinja.\nNTO CG je 6. maja organizovala je press konferenciju, koja je naišla na odličan odziv medija sa Kosova. Ovom prilikom predstavnici medija su imali priliku da se bliže upoznaju sa manje poznatim, a vrlo atraktivnim i interesantnim mjestima za odmor u Crnoj Gori.\nPonuda koja je prezentovana je bila interesantna i za medije, a sigurni smo da će biti i za građane. Imajući u vidu posljedice pandemije Covid 19, nadam se da će cijene biti pristupačne. Sigurna sam da će se CG naći na listi omiljenih destinacija turista sa Kosova, kazala je Shyrete Maloku ispred ATV Press-a.\nNakon prezentacije svih vaših gradova sigurna sam da ču ove godine sa porodicom posjetiti Crnu Goru, a vjerujem da će ponuda biti interesantna svim građanima Kosova zbog pristupačnih cijena i raznolikosti turističke ponude. Moram naglasiti da je ovo bila jedna od najbolji prezentacija Crne Gore za Kosovu koju smo imali priliku da vidimo, poručila je Lindita Berisha iz Agjenisa e lajjmeve Ekonomija Online.\nPress konferenciju su ispratili sljedeći mediji: RTK, Klan Kosova, ATv, KTV. Tv7. TV Dugjagjini, Kosovo Press, Ekonomija online, Telegraf, i drugi.\nTokom promotivnih aktivnosti u Lukavcu NTO CG je prisustvovala zajedno sa lokalnim turističkim organizacijama Ulcinja, Budve i Herceg Novog na jubilarnom 20. Međunarodnim sajmu turizma I ekologije “List” i organizovala press konferenciju.\nPremijer Tuzlanskog kantona Irfan Halilagić otvorio je ovogodišnji sama i tom prilikom se zahvalio organizatorima na istrajnosti i istakao da je sajam prevazišao lokalne i regionalne okvire.\nPredstavnik NTO CG, Amel Dedeić, poručio je da Crna Gora ove godine turiste iz Bosne i Hercegovine dočekuje sa unaprijeđenom ponudom kada je riječ o smještajnim kapacitetima i novim turističkim proizvodima. Istakao je da su cijene u destinaciji u skladu sa kvalitetom usluga, a turistička privreda pripremila je i vrlo atraktivne paket aranžmane sa brojnim povoljnostima. Uzimajući u obzir da je Crna Gora ukinula sve COVID potvrde, čak I one koje se odnose na boravak u ugostiteljskim objektima, naveo je da očekuje veliki broj turista iz Bosne i Hercegovine tokom ove sezone.\nPrema navodima organizatora sajma, zabilježen je rekordan broj izlagača iz BIH i regiona, a tokom sajma upriličene su razne programske aktivnosti.\nTokom press konferencije 6. maja predstavnici NTO CG su imali priliku da detaljnije predstave cjelokupnu turističku ponudu Crne Gore. Događaju su prisustvovali predstavnici sljedećih mediija: RTV Slon, RTV Živinice, RTV Tuzla, RTV Tuzlanskog kantona i RTV Lukavac. Događaj je podržala i Turistička organizacija Tuzlanskog kantona.\nNakon promocije turističke ponude u Prištini, Nacionalna turistička organizacija Crne Gore u saradnji sa lokalnim turističkim organizacijama, narednih dana, predstaviće turističku ponudu destinacije u Skoplju, Ohridu i Tirani.


Brisel je upravo lupio prvu rampu Srbiji zbog neuvođenja sankcija Rusiji\nobjavio sandzaklive 14. Juna 2022., 19:45\nKrajem juna Srbija neće otvoriti nijedan klaster u pregovorima sa Evropskom unijom i to zato što nije uvela sankcije Ruskoj Federaciji. Ministarka za evropske integracije Jadranka Joksimović potvrdila je da je sve bilo spremno za otvaranje klastera 3, ali da do toga neće doći zbog neuskladivanja sa režimom restriktivnih mera EU.\nKrajem juna u Briselu održava se konferencija na visokom nivou, kojom se završava šestomesečno francusko predsedavanje EU. Srpske vlasti nadale su se da bi na tom skupu mogli da otvorimo bar jedan klaster, ali sada je izvesno da do toga neće doći.\nJadranka Joksimović, ministarka za evrointegracije, izjavila je za RTS da je Srbija spremna za otvaranje klastera 3, ali da on neće biti otvoren krajem juna.\n„Što se nas tiče, mi smo potpuno spremni za otvaranje klastera 3 – konkurentnost i inkluzivni rast, međutim, jasno je bilo da nećemo otvoriti klaster u junu, upravo zbog neuskladivanja sa režimom restriktivnih mera. Nisam baš optimista ni što se tiče drugih, ali ima vremena do kraja godine“, rekla je Joksimovićeva.\nOvakav ishod ovogodišnjeg pokušaja da napredujemo ka EU, za Beograd bio je i očekivan.\nDa bez uvođenja sankcija Rusiji, Srbija neće moći da napreduje ka EU poruka je koja je stizala u više navrata iz Brisela.\nI u amandmanima rezolucije Evropskog parlamenta, koju je danas usvojio Spoljnopolitički odbor EP, nedvosmisleno se traži od Srbije da uvede sankcije Rusiji i na taj način se jasno odredi da li je na evropskom putu. To je zapravo uslov za otvaranje poglavlja i bilo kakav napredak Srbije ka EU.\nPoziva se Srbija da ponovo proceni svoju ekonomsku saradnju sa Rusijom. Skreće se pažnja i na činjenicu da su i dalje aktivni letovi na realaciji Moskva – Beograd uprkos tome što je zatvoren vazdušni prostor EU za letove ka Rusiji.\nOd Srbije se traži i da „prekine svu vojnu saradnju sa Rusijom“ a to se odnosi i na Regionalni rusko-srpski regionalni humanitarni centar u Nišu. (Nova.rs)\nIslamofobija u Indiji, Kini i Istočnom Turkestanu i znaci buđenja u islamskom svijetu\nHrvatska ometa procesuiranje ratnih zločina\nUsvojen rebalans budžeta Grada Novog Pazara! Sednica i dalje traje…PolitikaUsvojen je prvi rebalans budžeta Grada Novog Pazara, a odbornici su dali saglasnost da se Grad Novi Pazar kreditno zaduži. Gradonačelnik Novog Pazara …\nHrvatska ometa procesuiranje ratnih zločinaPolitikaRegionalna pravosudna saradnja u zemljama bivše Jugoslavije ostaje najznačajnije pitanje, kazao je danas tokom obraćanja Vijeću sigurnosti UN-a glavni…


5140 učenika do funkcionalnih znanja kroz primjenu inovativnih nastavnih metoda – Glas TK – Vaše najdraže novine\n5140 učenika do funkcionalnih znanja kroz primjenu inovativnih nastavnih metoda\n5. Marta 2019. redakcija\nPrema “Standardima kompetencija za profesiju nastavnika”, osnovna uloga nastavnika/ca je da razvija ključne kompetencije kod učenika/ca koje ih osposobljavaju za život i rad i na taj način im pruža osnovu za dalje učenje.\nPODRŠKA MEĐUNARODNOG UDRUŽENJA “INTERAKTIVNE OTVORENE ŠKOLE” NASTAVNOM OSOBLJU OSNOVNIH I SREDNJIH ŠKOLA TUZLANSKOG KANTONA\nU periodu od februara 2017. – decembra 2019. godine, Međunarodno udruženje “Interaktivne otvorene škole” Tuzla sprovodi projekat “Škola za sve”.\nKroz međusobnu saradnju, MIOS Tuzla, osnovne i srednje škole Tuzlanskog kantona doprinose ostvarenju 4. globalnog cilja održivog razvoja. Doprinos u ostvarenju 4. globalnog cilja održivog razvoja se ogleda u ostvarivanju uključivog i kvalitetnog obrazovanja kao i promoviranja mogućnosti cjeloživotnog učenja. Samim time veliki doprinos se daje u postizanju inkluzivnog i kvalitetnog obrazovanja sve djece što potvrđuje uvjerenje da je školovanje najmoćnije i dokazano sredstvo održivog razvoja. Četvrti globalni cilj održivog razvoja se temelji na potrebama koje su definisane u opisu cilja i koje se odnose na nedostatak adekvatno obučenih nastavnika, loše uvjete u školama i pitanje jednakih mogućnosti koje se pružaju djeci.\nProjekat “Škola za sve” je finansijski podržan od strane Njemačkog ministrastva razvoja i ekonomije (BMZ) i Freudenberg fondacije, Njemačka.\n← Evropski parlament izglasao: Ukida se pomjeranje sata od 2021. godine\nKompletiran Klub srpskog naroda u Domu naroda Parlamenta FBiH →


Posle više od 40 godina, 20 domaćinstava u MZ "Dušan Petrović Šane" povezano je na kanalizacionu mrežu | GEM info\nPosle više od 40 godina, 20 domaćinstava u MZ “Dušan Petrović Šane” povezano je na kanalizacionu mrežu\n25. septembra 2020. 25. septembra 2020. Redakcija 0 Comments Bojan Stević, JPKP lazarevac, Kanalizaciona mreža Petka\nPosle više od 40 godina, 20 domaćinstava u Petki u ulicama Nikolaja Velimirovića i Milice Stojadinović Srpkinje, povezano je na kanalizacionu mrežu uz mogućnost priključenja novih korisnika. Izvođač radova je JPKP „Lazarevac“ koje je izgradilo 550 metara nove kanalizacione mreže prečnika 250 mm. Pored mogućnosti novih priključaka, brojna domaćinstva koja su na nižim kotama konačno su rešila probem izlivanja kanalizacije. Radove je obišao predsednik opštine Bojan Stević sa svojim saradnicima i direktor komunalnog Aleksandar Rakić.\nObilazeći radove u ovoj mesnoj zajednici, predsednik opštine Bojan Stević rekao je da mu je izuzetno drago što sa svojim saradnicima obilazi domaćinstva koja su nakon skoro četiri decenije dobila uređenu kanalizacionu mrežu. O ovom problemu bilo je reči u prethodnom sazivu opštine a uprkos brojnim imovinsko-pravnim problemima sa kojima su se susretali na terenu, radnici JPKP „Lazarevac“ uspešno su završili posao, dodao je Stević.\nDirektor lazarevačkog komunalnog Aleksandar Rakić podsetio je da je ovo preduzeće izvelo radove na izgradnji fekalne kanalizacione mreže u dužini od 550 metara i da je pored 20 domaćinstava koje se priključilo na mrežu, konačno rešen problem i građana čija su domaćinstva bila na nižim kotama.\nGrađani ovog dela Lazarevca nisu krili zadovoljstvo završenim radovima. Kažu da mnogi od njih godinama čekaju rešenje ovog problema.\nPredsenik opštine napomenuo je i da građane ovog dela opštine uskoro očekuje i kompletna rekonstrukcija ulice Milice Stojadinović Srpkinje.\nNova kanalizaciona mreže u MZ „Dušan Petrović Šane“ omogućiće i nove priključke a JPKP „Lazarevac“ spremno je da odradi poslove na daljoj izgradnji kanalizacione i vodovodne mreže.\nShare the post "Posle više od 40 godina, 20 domaćinstava u MZ “Dušan Petrović Šane” povezano je na kanalizacionu mrežu"\n← Kolubara kraj Ibra\nOmogućen direktan i besplatan uvid u podatke katastra nepokretnosti →


Milioni izgubljeni zbog nebrige za strategije | Grad Prijedor online vijesti i informacije\nUpravljanje strategijama na nivou BiH je neefikasno, a od Strateškim okvirom BiH od 2015. do 2018. godine planiranih 13 strategija, institucije BiH usvojile su svega tri.\nOvo su, između ostalog, utvrdili revizori Kancelarije za reviziju institucija BiH, koji su radili reviziju učinka na temu “Upravljanje strategijama na nivou BiH” i praktično konstatovali da po pitanju strategija ne postoji jasan plan niti je izvještavanje o postignutim rezultatima na zadovoljavajućem nivou.\nPosljedica lošeg upravljanja strategijama je neefikasno i neblagovremeno postupanje institucija, a u Savjetu ministara BiH i tijelima Savjeta ministara BiH niko se ne bavi analizom predloženih strategija i izborom prioriteta sa aspekta mogućnosti sprovođenja. Tako, recimo, revizori navode da se već godinama planira izrada strategije zapošljavanja, ali da se taj posao stalno odgađa i pored toga što su procjene da je do sada zbog nepostojanja tog strateškog dokumenta propušteno povlačenje između 20 i 30 miliona evra.\n“U većini strategija ciljevi nisu mjerljivi i definisani su kao težnja za jačanjem, unapređenjem, povećanjem, stvaranjem, poboljšanjem, smanjenjem, primjenom, uspostavljanjem određenih stanja i aktivnosti u društvu”, naveli su revizori.\nJedan od problema strategija na nivou BiH je i taj što se u njima ne govori kako obezbijediti novac za ciljeve koji se žele postići, osim da se konstatuje da će to biti ili iz budžeta ili iz međunarodnih fondova. Tako, recimo, institucije na svim nivoima vlasti u BiH za sprovođenje Strategije ruralnog razvoja treba da obezbijede oko milijardu KM, međutim nigdje se ne navodi odakle. Isti slučaj je i sa Strategijom usklađivanja propisa pravne stečevine EU u oblasti zaštite životne sredine za period od 2013. do 2033. godine iz koje se može zaključiti da će za taj posao biti potrebno čak sedam milijardi evra.\n“Utrošena finansijska sredstva i angažman kadrova pri izradi i sprovođenju strategija nisu analizirani od strane Savjeta ministara BiH, niti su te analize sadržane u izvještajima institucija koje razmatra Savjet ministara, pa se može zaključiti da od strane Savjeta ministara nije sprovedena analiza efekata utrošenih sredstava po ovom osnovu”, istakli su revizori.\nNa koji način se upravlja strategijama na nivou BiH možda i najbolje pokazuje primjer Strategije razvoja sistema za upravljanje vazdušnim prostorom BiH. Ovaj dokument usvojen je 2005. godine s rokom za realizaciju do 2007. godine. Taj rok kasnije je pomjeren na 2012, zatim na 2013. pa na kraju na treći kvartal 2014. godine. Zanimljivo je i to da ovaj dokument nije javno dostupan i pored toga što je usvojen prije više od 13 godina.\n“Osim što postoje strategije koje nisu sprovedene u rokovima za koje su donesene, utvrdili smo da i za one koje su sprovedene ili su u toku ne znači nužno i da su sprovedene sve planirane aktivnosti i mjere”, istakli su revizori.\nPrijedor, razvoj, strategija\nRTRS: Strategija razvoja Prijedora (VIDEO)\nPolicija, putevi, Srpska


Continental razvija sistem za detekciju akvaplaninga - Auto Republika\nGubitak trakcije na ekstremno vlažnim drumovima dramatično umanjuje mogućnost kontrole vozila, i kao takav predstavlja ozbiljan rizik po bezbednost putnika. U budućnosti možemo očekivati sistem koji će omogućiti da vozač blagovremeno dobije upozorenje na rizik od akvaplaninga, zahvaljujući podacima koje će obezbediti senzori na pneumaticima, kao i kamere instalirane na automobilima. Ovo će omogućiti blagovremenu reakciju vozača koji će imati dovoljno vremena na raspolaganju da uspori vozilo. Inicijalna komercijalizacija ove tehnologije, koja se još uvek nalazi procesu koji prethodi razvoju, će se desiti sa narednom generacijom vozila, navode iz Continentala. Hardver i softver se razvijaju u centrima lociranim u Frankfurtu, Hanoveru i Tuluzu.\n„Čak i uz najbolje pneumatike, iznenadna pojava akvaplaninga je uvek zastrašujuć trenutak u kome je opasnost od nezgode na visokom nivou. Razvijamo tehnologiju visokih performansi koja je zasnovana na informacijama pribavljenim od strane senzora, kao i na softveru koji otkriva potencijalni rizik od akvaplaninga i o tome obaveštava vozača, ostavljajući mu pritom dovoljno vremena za adekvatnu reakciju,“ naveo je Frenk Džordan koji rukovodi odeljenjem za šasije i bezbednosne sisteme.\nAktuelna preporuka proizvođača, a vezano za rizik od akvaplaninga glasi ovako: „Na pojavu akvaplaninga veliki uticaj ima visina preostale šare na gumama, dubina vode na putu kao i brzina kretanja vozila. Shodno tome, Continental preporučuje zamenu pneumatika čim dubina preostale šare padne ispod 3 milimetra. Ukoliko je pneumatik istrošeniji, rizik od pojave akvaplaninga je mnogo izraženiji. Eksperti obično preporučuju smanjenje brzine kretanja vozila na vlažnim putevima, kao i tokom kiše.“\nZa rano upozorenje na akvaplaning, kamere su ključne\nAkvaplaning se pojavljuje u situacijama u kojima šare na gumama ne mogu dovoljno brzo da se oslobode viška vode na putu. Kako bi detektovao površine na putu na kojima je akumulirana veća količina vode, Continental se oslanja na sistem kamera koje su već instalirane na vozilu. Ove širokougaone kamere su instalirane u spoljašnjim retrovizorima, maski hladnjaka, kao i na zadnjem kraju vozila. „Kada je poveća bara na putu, fotografije koje naprave kamere pokazuju specifično prskanje vode i prepoznaju matricu koja prethodi samom gubitku trakcije,“ izjavio je rukovodilac projekta Bernd Hartman.\nContinental takođe planira da informacije koje dobije sa pneumatika, koristi kako bi blagovremeno identifikovao rizik od akvaplaninga. Signali koje šalju senzori će biti analizirani direktno na pneumatiku.\n„Koristimo signal sa brzinomera, instaliranog direktno na elektronskom informacionom sistemu pneumatika kako bi otkrili specifičnu matricu,“ kaže Andreas Volf, rukovodilac odeljenja karoserija i bezbednosti. Kako ovi senzori mogu da identifikuju i stepen istrošenosti gume, ti podaci se koriste kako bi se izračunala bezbedna brzina kretanja vozila na drumovima na kojima je moguća pojava velike količine vode.\nU budućnosti, postojaće mogućnost ocene svih podataka koje obezbede senzori, od strane centralne kompjuterske jedinice vozila. Ukoliko sistem detektuje opasnost pri trenutnoj brzini kretanja vozila, vozač će dobiti obaveštenje o tome koja je brzina bezbedna. Sa opcijama konektivnosti, mogućnosti se proširuju. Tako će biti moguće da i vozila koja se kreću iza onog čiji je sistem detektovao opasnost od gubitka trakcije usled velike količine vode na putu, dobiju informaciju od kompjuterskog sistema vozila koje je prvo identifikovalo odnosni rizik.\nSistem koji je u razvoju je posebno značajan za samovozeće automobile. Oni će morati da izbegavaju ovakve, rizične situacije bez intervencije vozača.\nprevious Alfa Romeo povlači Stelvio!\nnext Kako je BMW postao EMW...


Vilić: Neophodna kontinuirana razmjena informacija policijskih agencija u regionu - Klix.ba\nVilić: Neophodna kontinuirana razmjena informacija policijskih agencija u regionu\n6.7.2015. u 17:10\nDirektor Direkcije za koordinaciju policijskih tijela BiH Mirsad Vilić i generalni direktor policije Slovenije Marjan Fank istakli su neophodnost kontinuirane razmjene informacija između policijskih agencija u regionu, što je osnovna pretpostavka za efikasno suprotstavljanje svim oblicima transnacionalnog organizovanog kriminaliteta, naročito u oblasti terorizma, cyber kriminala i ilegalnih migracija.\nIz Direkcije za koordinaciju policijskih tijela BiH saopšteno je da su Vilić i Fank, prilikom posjete Vilića i njegovih saradnika Ministarstvu unutrašnjih poslova Slovenije, dogovorili konkretne aktivnosti na daljem jačanju međunarodne operativne policijske saradnje na ovim sigurnosnim izazovima.\nVilić i Fank su razgovarali i o uspješnoj saradnji tokom nedavne posjete pape Franje Sarajevu, gdje je policija Slovenije dala izuzetan doprinos uspješno izvedenoj aktivnosti obezbjeđenja pape Franje.\nVilić je pohvalio saradnju koja se odvija preko policijskog oficira za vezu Slovenije u BiH.\nTokom posjete MUP-u Slovenije delegacija Direkcije pridružila se "16. tradicionalnom pohodu na Triglav", u kojem je učestvovalo oko 60 policijskih službenika iz Slovenije, BiH i drugih zemalja regiona.\nSa stilom: Grčki ministar Varoufakis nakon ostavke na motoru otišao iz ministarstva\n06.07.2015. u 17:01


GIK odbila 116 prigovora opozicionih lista na izbore u BGD - 12.04.2022, Sputnik Srbija\nGIK odbila 116 prigovora opozicionih lista na izbore u BGD\nGradska izborna komisija (GIK) večeras je većinom glasova odbila 116 prigovora na glasanje za novi saziv Skupštine Beograda koje su dostavile izborne liste... 12.04.2022, Sputnik Srbija\nOve opozicione liste podnele su prigovore, navodeći da je na različitim biračkim mestima na teritoriji Beograda bilo kršenja zakona tako što birači koji su glasali van biračkog mesta nisu zaokruženi u biračkom spisku, da je jedna osoba potpisivala birački spisak u ime više birača i da su pojedini članovi biračkih odbora vodili ličnu evidenciju o glasanju, što je korišćeno kasnije za pozivanje birača da izađu i glasaju.Stavljene su primedbe i na to da u izbornom materijalu nije bilo rešenja GIK-a o ispravljanju zapisnika.Predsednik GIK-a Zoran Lukić rekao je da pozivanje birača na izbore nije nezakonito, već da bi to bilo primoravanje da oni izađu da glasaju.Dodao je da je na dan izbora dobio tri poruke koalicije MORAMO da glasa za njih.Izborna lista „Koalicija Duško Vujošević-Boris Tadić-Ajmo ljudi“ podnela je 77 prigovora, a lista „Ujedinjeni za pobedu Beograda“ 39 prigovora.Prigovori su podneti na način sprovođenja izbora na 20 biračkih mesta na opštini Voždovac, 13 mesta na Zvezdari, 37 mesta u Zemunu, 25 biračkih mesta na Savskom vencu, devet mesta u Obrenovcu, osam biračkih mesta u Opštini Novi Beograd, dva mesta na Paliluli i na jednom biračkom mestu na Čukarici.GIK će večeras održati još jednu sednicu, ali za sada nije poznato kakav je dnevni red.GIK obustavio prigovore za 2 mesta gde se ponavljaju izboriGradska izborna komisija (GIK) večeras je održala 28. sednicu na kojoj je jednoglasno doneta odluka o obustavljanju postupka po prigovorima na izborni postupak na biračkim mestima broj 7 u Rakovici i 57 na Zvezdari, jer je u ponedeljak na 26. sednici GIK-a doneto rešenje o poništavanju glasanja na tim biračkim mestima.Prigovor na izbore na biračkom mestu 7 u Rakovici podnela je lista „Koalicija Duško Vujošević-Boris Tadić-Ajmo ljudi“, a na izbore na biračkom mestu 57 Zvezdara koalicija „Ujedinjeni za pobedu Beograda“.\nGradska izborna komisija (GIK) večeras je većinom glasova odbila 116 prigovora na glasanje za novi saziv Skupštine Beograda koje su dostavile izborne liste „Ajmo ljudi“ i „Ujedinjeni za pobedu Beograda“.\nOve opozicione liste podnele su prigovore, navodeći da je na različitim biračkim mestima na teritoriji Beograda bilo kršenja zakona tako što birači koji su glasali van biračkog mesta nisu zaokruženi u biračkom spisku, da je jedna osoba potpisivala birački spisak u ime više birača i da su pojedini članovi biračkih odbora vodili ličnu evidenciju o glasanju, što je korišćeno kasnije za pozivanje birača da izađu i glasaju.\nStavljene su primedbe i na to da u izbornom materijalu nije bilo rešenja GIK-a o ispravljanju zapisnika.\nPredsednik GIK-a Zoran Lukić rekao je da pozivanje birača na izbore nije nezakonito, već da bi to bilo primoravanje da oni izađu da glasaju.\nDodao je da je na dan izbora dobio tri poruke koalicije MORAMO da glasa za njih.\nIzborna lista „Koalicija Duško Vujošević-Boris Tadić-Ajmo ljudi“ podnela je 77 prigovora, a lista „Ujedinjeni za pobedu Beograda“ 39 prigovora.\nPrigovori su podneti na način sprovođenja izbora na 20 biračkih mesta na opštini Voždovac, 13 mesta na Zvezdari, 37 mesta u Zemunu, 25 biračkih mesta na Savskom vencu, devet mesta u Obrenovcu, osam biračkih mesta u Opštini Novi Beograd, dva mesta na Paliluli i na jednom biračkom mestu na Čukarici.\nGIK će večeras održati još jednu sednicu, ali za sada nije poznato kakav je dnevni red.\nGIK obustavio prigovore za 2 mesta gde se ponavljaju izbori\nGradska izborna komisija (GIK) večeras je održala 28. sednicu na kojoj je jednoglasno doneta odluka o obustavljanju postupka po prigovorima na izborni postupak na biračkim mestima broj 7 u Rakovici i 57 na Zvezdari, jer je u ponedeljak na 26. sednici GIK-a doneto rešenje o poništavanju glasanja na tim biračkim mestima.\nPrigovor na izbore na biračkom mestu 7 u Rakovici podnela je lista „Koalicija Duško Vujošević-Boris Tadić-Ajmo ljudi“, a na izbore na biračkom mestu 57 Zvezdara koalicija „Ujedinjeni za pobedu Beograda“.


Intervjui – INFO PLUS\nHome > Intervjui\n06/24/2022 Redakcija\tcrkva Adrani, episkop žički Justin hram Adrani, Hram Svih Svetih Adrani, kamen temeljac osveštan hram Adrani, osveštan hram Adrani\nNjegovo preosveštenstvo episkop žički g. Justin osveštao je kamen temeljac i položio povelju u Hram Svih Svetih u Adranima, koji Eparhija žička gradi uz pomoć Grada Kraljeva i dobrovoljnih priloga meštana. Iako veliko prigradsko naselje, sa više od dve hiljade stanovnika, Adrani nisu imali crkvu i meštani su najčešće odlazili u Crkvu Svete Trojice u Kraljevu. Jedan od meštana, Milan Radičević, poklonio je svoju parcelu za izgradnju crkve i uz složno zalaganje Eparhije žičke, Grada Kraljeva, meštana i privrednika gradnja je počela. Želja meštana je da hram nosi ime Svih…\n06/16/2022 Redakcija\tgradski bazen cene karata, Gradski bazen Kraljevo otvaranje počinje da radi, kupališna sezona bazen Kraljevo, škola plivanja Kraljevo, škola vaterpola Kraljevo\nOvogodišnja kupališna sezona na gradskom bazenu u Kraljevu počinje u subotu 17. juna i trajaće do 31. avgusta. Na dan otvaranja bazena, u subotu, ulaz će biti besplatan za sve posetioce, a tokom sezone dnevna karta koštaće 300 dinara, a mesečna 4000. Bazen će za kupače biti otvoren svakog dana od 11 do 18 časova, a u skladu sa vremenskim prilikama biće organizovano i noćno kupanje. “Voda na gradskom bazenu je godinama unazad najčistija što možemo da zahvalimo radnicima Sportskog centra Ibar koji svakodnevno tretiraju vodu, a i našim prijateljima…\n05/24/2022 05/24/2022 Redakcija\tKraljevačko pozorište Joakim fest Kragujevac 2022, Kraljevačko pozorište uspeh nagrade, Kraljevačko pozorište zaposleni repertoar predstave\nKraljevačko pozorište je na 58. Joakim festu, koji je održan od 7. do 14. maja u Kragujevcu, ostvarilo istorijski uspeh. U konkurenciji sedam predstava koje su izvela pozorišta iz Kragujevca, Niša, Leskovca, Kruševca, Pirota, Šabca i Kraljeva, od ukupno trinaest ustanovljenih nagrada, Kraljevačko pozorište je dobilo čak osam, šest za predstavu “Crna ovca” i dve za predstavu “Trpele” koja je rađena u koprodukciji sa Šabačkim pozorištem. “Ovo je kruna 73 godine rada Kraljevačkog pozorišta. Siguran sam da će 2022. i 2023. godina ostati zabeležene u istoriji ove naše kulturne ustanove,”…\nU Gradskoj upravi Kraljeva, u holu ispred svečane sale, otvorena je izložba slika poznatog kraljevačkog slikara i likovnog pedagoga Slobodana Bosića i njegovog pokojnog oca, takođe poznatog slikara Dragoljuba Bosića. Novac od prodaje slika namenjen je izgradnji Legata Bosić na porodičnom imanju u Ribnici. Izgradnju ovog legata, koji će biti otvoren za ljubitelje umetnosti svih uzrasta, podržavaju i Grad Kraljevo i Regionalna privredna komora Raškog i Moravičkog okruga. „Legat će biti na porodičnom imanju, pored reke Ribnice, na izvanrednom mestu koje budi ispiraciju ne samo nas umetnika, već i pesnika,…\n12/30/2021 12/31/2021 Redakcija\tnezaposlenost pandemija tržište rada Kraljevo, privreda pandemija Kraljevo, Smanjena nezaposlenost kraljevo\nPandemija nije značajno uticala na tržište rada u Kraljevu, jer je kraljevačka privreda više proizvodno nego turističko – ugostiteljski orijentisana, saznajemo u filijali Nacionalne službe za zapošljavanje u Kraljevu. Da kraljevačka privreda u celini gledano nije pretrpela gubitke potvrdio je i direktor Regionalne komore Raškog i Moravičkog okruga Zvonko Tufegdžić koji je saopštio da je u našem regionu čak zabeležen privredni rast od 4% u odnosu na 2019. godinu. U Kraljevu je uprkos pandemiji nastavljeno i smanjenje broja nezaposlenih. Uz primenu mera aktivne politike zapošljavanja Nacionalne službe za zapošljavanje broj nezaposlenih…\n12/14/2021 12/17/2021 Redakcija\tČistoća Kraljevo pandemija posledice, Čistoća na udaru pandemije, Ivica Bogojević direktor Jkp Čistoća Kraljevo, selekcija otpada Čistoća Kraljevo, stakleni otpad sudovi Kraljevo\nPandemija korona virusa uticala je i na rad javnih preduzeća. U Kraljevu je na udaru najpre bilo Javno komunalno preduzeće “Čistoća” koje se na početku pandemije, u martu prošle godine, kada je na snazi bio policijski čas, odjednom suočilo sa potrebom da svakodnevno mora da odnosi tri puta veće količine smeća. “Građani koji su zatvoreni u četiri zida počeli su da izbacuju mnoge stvari jer im je odjednom prostor u kome žive postao mali i odjednom su dobili dosta vremena da uređuju svoje kuće, stanove i dvorišta, pa su počeli…


Zmajevi će play-off Lige nacija igrati samo ako kroz kvalifikacije ne izbore plasman na EP - Klix.ba\n16.11.2018. u 19:08\nNogometna reprezentacija BiH (Foto: I.Š./Klix.ba)\nNogometna reprezentacija BiH remijem u Austriji u meču 5. kola grupne faze UEFA-ine Lige nacija izborila je plasman u play-off ovog takmičenja u kojem će igrati ukoliko ne izbori direktan plasman na Evropsko prvenstvo kroz kvalifikacije.\nZmajevi su remijem u Austriji također izborili promociju u Ligu A, odnosno promociju među 12 najboljih reprezentacija u Evropi, a pored toga će NS BiH inkasirati oko tri miliona eura. Liga nacija se, već sada, pokazala kao pun pogodaka UEFA-e.\nLiga nacija je novoformirano takmičenje koje služi kao zamjena za prijateljske utakmice, s ciljem povećanja interesovanja svih reprezentacija prema nekvalifikacionim utakmicama koje se igraju u UEFA-inom terminu. Pored toga, Liga nacija pruža i mogućnost da se najbolje reprezentacije iz svake od liga plasiraju na Evropsko prvenstvo, ukoliko to nisu učinile direktno kroz kvalifikacije.\nGlavni fokus svake reprezentacije, svakako da ostaju same kvalifikacije, kao osnovni put preko kojeg se mogu plasirati na Evropsko prvenstvo i zbog toga ne čudi činjenica da su mnoge velike reprezentacije, barem na početku, neozbiljno shvatile Ligu nacija.\nKroz kvalifikacije će plasman na Evropsko prvenstvo izboriti 20 ekipa, a još četiri će na smotru najboljih evropskih selekcija doći kroz play-off Lige nacija. Sistem takmičenja Lige nacija je takav da su sve ekipe podijeljene na četiri lige: Liga A, Liga B, Liga C i Liga D, a pobjednik svake od liga osigurat će plasman na Evropsko prvenstvo, ukoliko to, još jednom napominjemo, nije uradio kroz kvalifikacije.\nPobjednik lige je ona reprezentacija koja u svojoj grupi završi kao prvoplasirana, nakon čega je očekuje razigravanje s ostalim pobjednicima grupa iz svoje lige. Prvoplasirane ekipe iz svojih grupa osigurat će promociju u višu Ligu, dok će one najlošije ispasti u nižu.\nŠta znači plasman u play-off?\nKvalifikacije za Evropsko prvenstvo počinju u martu 2019. godine i traju do novembra iste godine. Reprezentacije će biti podijeljene u deset različitih grupa sa po pet ili šest ekipa, a direktan plasman na Evropsko prvenstvo izborit će oni timovi koji su svojoj grupi zauzmu jednu od prve dvije pozicije.\nPlay-off Lige nacija igra se od 26. do 31. marta 2020. godine, a igrat će ga pobjednici svih grupa iz svake od liga, koje ranije nisu izborile plasman na EP kroz kvalifikacij, te će tako imati drugu, popravnu šansu da pokušaju izboriti plasman na Evropsko prvenstvo.\nS obzirom na trenutni sistem takmičenja, uspjeh u Ligi nacija može se okarakterisati kao plasman u dodatni baraž, gdje će sve reprezentacije koje kroz kvalifikacije nisu izborile put na smotru najboljih imati još jednu priliku. Mjesto u play-offu rezervisano je za pobjednika grupe u Ligi nacija, a ukoliko je on ranije izborio plasman na Evropsko prvenstvo, onda na njegovo mjesto dolazi sljedeća najbolje rangirana reprezentacija lige. Ukoliko se desi da manje od četiri tima ne osiguraju plasman na prvenstvo, onda će slobodna mjesta popuniti najbolje reprezentacije u ukupnom poretku Lige nacija.\nU play-offu se igraju dva polufinala, čiji će se pobjednici na kraju sastati u finalu i tražit će pobjedu kako bi osigurali plasman na Evropsko prvenstvo.\nŠta prvo mjesto u grupi znači reprezentaciji BiH?\nNogometna reprezentacija BiH remijem u Austriji izborila je plasman u play-off Lige nacija te će u slučaju eventualnog neuspjeha u kvalifikacijama imati još jednu priliku da izbori plasman na Evropsko prvenstvo. Izabranici Roberta Prosinečkog također su izborili promociju u Ligu A te će u elitnom društvu, odnosno Ligi A, igrati Ligu nacija u sezoni 2020/2021.\nIzvlačenje grupa za kvalifikacije za Evropsko prvenstvo bit će održano 2. decembra u Dablinu, a BiH će protivnike čekati iz drugog šešira zahvaljujući odličnim rezultatima u Ligi nacija. To znači da će, prema papiru, u grupi u kojoj će se nalaziti Zmajevi biti samo jedna kvalitetnija, odnosno bolje rangirana reprezentacija.\nUkoliko BiH ne izbori plasman na Evropsko prvenstvo kroz kvalifikacije, onda će popravnu šansu imati kroz play-off Lige nacija, odnosno dodatni baraž, koji je izborila sjajnim igrama protiv Sjeverne Irske i Austrije. Ukoliko kojim slučajem izborimo put na Euro kroz kvalifikacije, onda će naše mjesto u play-offu ostati upražnjeno za sljedeću najbolje rangiranu reprezentaciju koje se nije direktno plasirala na Evropsko prvenstvo.\n16.11.2018. u 20:17\n16.11.2018. u 18:53


Vlada usvojila nove mere za borbu protiv virusa – ZoomUe\nVlada usvojila nove mere za borbu protiv virusa\nby Vesna Đurović · 3 децембра, 2020\nBEOGRAD -Vlada Republike Srbije usvojila je na današnjoj sednici najnovije preporuke Кriznog štaba za zaštitu zdravlja stanovništva od zarazne bolesti kovid19.\nVlada Srbije Foto: Srđan Ilić\nSaopštenje nakon sednice Vlade prenosimo u celosti:\n„Ugostiteljski objekti – kafići, restorani, barovi, noćni klubovi i splavovi neće raditi od petka u 17 časova do ponedeljka u 5 časova ujutru bez izuzetka. Njihovo radno vreme biće od ponedeljka do petka od 5 do 17 časova. Ugostiteljskim objektima je dozvoljeno da obavljaju delatnosti dostave hrane non stop, 24 sata, sedam dana u nedelji, kao i ostalim privrednicima čija je to osnovna delatnost.\nTržni centri, prodavnice garderobe, kladionice, kockarnice, dečije igraonice takođe neće raditi od petka u 17 časova do ponedeljka u 5 ujutru. Frizerski i kozmetički saloni, saloni za negu lepote neće raditi tokom vikenda. U ovu grupu spadaju i objekti iz oblasti sporta i rekreacije – teretane, fitnes centri, bazeni, spa centri, baloni za fudbal, košarku, tenis ili bilo koji drugi rekreativni sport. Svim ovim objektima dozvoljeno je da rade radnim danima od 5 ujutru do 17 časova.\nProdavnice prehrambene industrije, trgovinske radnje, maloprodajni objekti kao i trafike, kiosci i slično gde se po pravilu ne ulazi u objekat prilikom kupovine mogu raditi kako radnim danima, tako i vikendom, do 21 čas.\nOrdinacije i laboratorije koje pružaju medicinske usluge mogu da rade tokom čitavog dana, uključući i vikend.\nSve ove mere usvojene su sa ciljem svođenja socijalnih kontakata na apsolutni minimu, uz nadu da će one dati željeni rezultat i da ćemo u danima pred nama to videti i u brojevima zaraženih građana korona virusom. Nadležne inspekcije i komunalna milicija strogo će kontrolisati poštovanje ovih mera, koje stupaju na snagu sutra.\nVlada Republike Srbije i Кrizni štab apeluju na sve građane da se ponašaju odgovorno i ne okupljaju se u stanovima, privatnim smeštajima niti u bilo kojim drugim prostorima. Time ugrožavaju sopstveno zdravlje, zdravlje svoje porodice i predstavljaju rizik po svoju celokupnu okolinu. Neodgovornim ponašanjem direktno ugrožavamo naš zdravstveni sistem i iskazujemo nepoštovanje prema zdravstvenim radnicima, koji od marta meseca podnose najveći teret borbe protiv korona virusa.\nDobro poznate epidemiološke mere i preporuke, poput nošenja maske u svim zatvorenim prostorima, redovno pranje ruku, držanje odstojanja od drugih ljudi, dezinfekcija svih površina kao i često provetravanje prostorija ostaju na snazi. Poštovanjem svih mera i preporuka, čuvamo svoje zdravlje i dajemo svoj doprinos borbi protiv korona virusa a čini se da je doprinos svakog građanina sada potrebniji nego ikada. Jedino svi zajedno, udruženim snagama možemo postići naš cilj a to je pobeda nad korona virusom i Vlada Republike Srbije ne sumnja da će zajedno sa svim građanima što pre taj cilj i postići“, navodi se u saopštenju.\nTags: korona virusnove mereVlada Srbije\nJednokratna pomoć za interno raseljena i izbegla lica\nby Milica Cirovic · Published 30 марта, 2021\nKonstituisan Privredni savet opštine Priboj\nby Zoran Đurović · Published 16 јула, 2017\nDva mladića povređena u tuči u Užicu\nby Milica Cirovic · Published 27 јула, 2021\nNext story Covid bolnica od danas i u Priboju\nPrevious story Još 280 inficiranih koronom u Zlatiborskom okrugu